Kako se Evropljani spremaju za Božić i Novu godinu: Italijani protiv slavlja, Francuzi ukidaju mere - Telegraf.rs\n29/11/20 | 09:55\nVlade u zemljama Evrope moraju da donesu teške odluke: da li da ublaže mere za vreme praznika i dozvole okupljana i u kojoj meri ili je ipak rizik prevelik?\nVeć mesecima unazad ograničenja uvedena zbog korona virusa diktiraju gde milioni Evropljana smeju da putuju i koga smeju da vide. Kako se približavaju božićni i novogodišnji praznici, vlade moraju da donesu teške odluke i odluče da li da ublaže mere u vreme praznične sezone.\nItalija: Upozorenja protiv prazničnog odmora\nMnogi Italijani Božić i Novu godinu provode na skijalištima, ali je premijer Đuzepe Konte upozorio na ove tradicionalne odmore.\n- To ne možemo da priuštimo - rekao je on.\nTo znači da će popularni ski resorti na Alpima najverovatnije izgubiti milijarde evra prazničnog prihoda.\nKonte traži evropski konsenzus o tome da skijališta ostanu zatvorena i za druge mere.\n- Mislim da je to evropski problem. Ako bi Italija zatvorila sve svoje žičare bez podrške Francuske, Austrije i drugih zemalja, onda bi italijanski turisti rizikovali da idu u inostranstvo i dovedu virus kući - rekao je Konte.\nSkijališta u Francuskoj ostaće isto zatvorena, lider nemačke države Bavarska podržao je privremeno zatvaranje, ali turistički zvaničnici iz Austrije veruju da mogu da pruže bezbedno zimovanje kad mere budu ublažene sledećeg meseca.\nSkijališta u Švajcarskoj su već otvorena.\nItalija se trenutno suočava sa najvećim brojem umrlih od kraja marta, a premijer je rekao Italijanima da ne očekuju okupljanja, zagrljaje i poljupce na Božić.\nFrancuska uklanja restrikcije za putovanja oko Božića\nNakon nekoliko nedelja nacionalne blokade, predsednik Francuske Emanuel Makron rekao je da će se 28. novembra početi sa ublažavanjem mera. Međutim, većina mera ostaće na snazi do 15. decembra.\nProdavnice, pozorišta i biokopi otvoriće se pred Božić, a ljudi će moći da posete svoje porodice tokom praznika.\nFrancuska je od kraja oktobra u drugoj blokadi, ali će ona od 15. decembra biti zamenjena policijskim časom od 21 do 7 sati, osim na Božić i Novu godinu.\nRestorani i škole neće se otvoriti pre 20. januara, a ovo zavisi od toga da li će se broj obolelih na dnevnom nivou spustiti ispod 5.000.\nU Nemačkoj ostaju ograničenja društvenih okupljanja\nOd 1. decembra u Nemačkoj je dozvoljeno okupljanje dva domaćinstva i najviše pet osoba. U ovo ne spadaju deca ispod 14 godina.\nMeđutim, doći će do malog ublažavanja, pa će tako najviše 10 ljudi moći da se okupi od 23. decembra do 1. januara.\nNešto blaža blokada u Nemačkoj ostaje na snazi do 20. decembra. Barovi i restorani su zatvoreni, ali su škole i prodavnice otvorene. Očekuje se da ovo bude prošireno i tokom praznika.\nVećina božićnih marketa je već otkazana.\nŠpanija: Žurke na terasi i ograničena okupljanja\nŠpanska vlada planira "drugačiji" praznični period, sa maksimun šest osoba, prenose izveštaji.\nOčekuje se da vlada preporuči da se društvena okupljanja tokom Božića održe na terasama restorana ili na drugim lokacijama na otvorenom.\nŠpanska vlada će preporučiti da se ne održi tradicionalna parada za Praznik Tri kralja 5. januara.\nPlan takođe preporučuje ventilaciju zatvorenih prostora i održavanje socijalne distance tamo gde je to potrebno.\nVlada Katalonije se nada da će dozvoliti okupljanja do 10 ljudi za Božić.\nAustrija planira masovno testiranje\nAustrija je u drugoj blokadi do 7. decembra, ali postoji nada da će se mere ublažiti baš za Božić.\nVlada je naručila najmanje sedam miliona antigenskih testova i nada se da će masovno testiranje pronaći put da Austrijanci izađu iz blokade.\nStotine hiljada nastavnika i policajaca biće prvo testirano početkom decembra, zajedno sa ljudima u područjima sa visokom stopom zaraze.\nDobrovoljno masovno testiranje biće sprovedeno širom zemlje u nedelji pre Božića.\n- Nekoliko minuta za test moglo bi da spreči nedelje zaključavanja za celu zemlju - rekao je kancelar Sebastijan Kurc.\nAli austrijski lider je naglasio da će mere u vreme Božića u zemlji zavisiti od podataka.\n- Da li će biti propisa za Božić i Novu godinu, o tome sa koliko ljudi možete da se sastanete, u velikoj meri će zavisiti od broja zaraza - rekao je on.\nSmatra se da će se škole i neesencijalne prodavnice prvo otvoriti kada se završi blokada 7. decembra, ali ostaju pitanja da li će skupovi biti ograničeni.\nKurc je rekao da će Austrija sama doneti odluku o tome hoće li ponovo otvoriti skijališta. Turistički zvaničnici traže da vlada ponovo otvori ski resorte na vreme za praznični period.\nDavio ga dok nije izgubio svest, pa bacio na pod - sve zbog maske: Šokantan snimak iz Australije


Tesla TT35X21-12410IA inverter klima uređaj cena, cene Srbija, prodaja Beograd Novi Sad Niš\nTesla TT35X21-12410IA inverter klima uređaj cene\nTrenutno nemamo slike za Tesla TT35X21-12410IA\nEPonuda nije internet prodavnica već Vam omogućava da brzo i lako nađete Tesla TT35X21-12410IA inverter klima uređaj po najjeftinijoj ceni. Naš cilj je da kupci budu što bolje informisani o ponudi Tesla inverter klima uređaj TT35X21-12410IA na tržištu Srbije. Vrlo lako nalazite željeni proizvod za kategoriju Inverter klime cene, ne morate da lutate od sajta do sajta za Tesla Inverter klime, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Tesla TT35X21-12410IA inverter klima uređaj sa PRODAVCEM. EPonuda ne može da garantuje potpunu tačnost specifikacije i slika za Tesla TT35X21-12410IA inverter klima uređaj. Pre kupovine, podatke za Tesla inverter klima uređaj TT35X21-12410IA proverite na sajtu PROIZVOĐAČA.


Posle Džejmsa Hogana, koji je 31. maja ove godine i zvanično smenjen sa pozicije člana Nadzornog odbora „Er Srbije”, mnogi će izgleda odleteti sa platnog spiska ove avio-kompanije. Nije prošlo ni nekoliko nedelja od kako je Siniša Mali, predsednik Nadzornog odbora „Er Srbije”, potvrdio da će 30 zaposlenih dobiti otkaz, napravljen je i novi spisak od 100 prekobrojnih od ukupno 1.600 zaposlenih u „Er Srbiji”.\nAli kako „Politika” nezvanično saznaje, tu nije kraj rezovima u nacionalnom avio-prevozniku.\nPoslovodstvo „Er Srbije” je od novog menadžmenta „Etihada” dobilo procene o viškovima i uštedama koje moraju da naprave. Osim otkaza postoji i ideja da se deo letačkog osoblja pošalje na neplaćeno odsustvo, kako bi smanjili troškove.\nU „Er Srbiji” za „Politiku” ne odgovaraju jasno na pitanje hoće li 100 zaposlenih biti proglašeno tehnološkim viškom.\n„Odluka o eventualnom smanjenju broja zaposlenih u kompaniji, koju mogu da donesu Nadzorni odbor i izvršni menadžment kompanije, još nije doneta”, odgovaraju. Informaciju, međutim, ne demantuju.\nDodaju da se zbog uticaja sezonskih faktora, broj zaposlenih u avio-industriji povećava i smanjuje tokom godine.\n„Osim toga, inovacije i različiti kratkoročni projekti, takođe, mogu da utiču na promene broja zaposlenih u kompaniji”, ističu. Kao primer navode uvođenje širokotrupnog aviona „erbas A330”, čarter-letove tokom letnje sezone, kao i uvođenje takozvane „sabre”, potpuno nove IT platforme za prodaju i rezervaciju karata.\nU zavisnosti od složenosti procesa i vremena potrebnog da se projekti u potpunosti primene, zavisi i dužina angažovanja stručnjaka, kažu u „Er Srbiji” za „Politiku”.\nSiniša Mali, predsednik Nadzornog odbora kompanije juče nije odgovarao na naše pozive.\nČinjenica je da se ipak avio-kompanija poslednjih nekoliko meseci transformiše i to je, između ostalog potvrđeno i u ovoj firmi.\n„Tačno je da se u ’Er Srbiji’ dešava niz promena čiji je cilj da se postigne ekonomičnije poslovanje, veće uštede i povećanje profitabilnosti u jednoj veoma konkurentnoj industriji sa mnogo izazova”, saopštili su pre nekoliko nedelja iz ove kompanije negirajući pisanje medija da „Er Srbija” postaje niskobudžetna kompanija.\nOvo što se sada događa u ovoj firmi, krajem prošle godine najavila je nemačka štampa, kada je poslovni dnevnih „Handelsblat” najavio smenu Džejmsa Hogana zbog loših poslovnih rezultata u Evropi, pre svega u „Alitaliji” i „Er Berlinu”, koji su u međuvremenu bankrotirali. Za mnoge je to bio signal da „Etihad” za Srbiju sprema novu poslovnu strategiju.\nZanimljivo je kako je tada „Etihad”, koji u „Er Srbiji” ima 49 odsto vlasništva komentarisao vest o smeni Džejsma Hogana sa pozicije predsednika i generalnog direktora. Pisanje nemačke štampe u ovoj kompaniji iz Ujedinjenih Arapskih Emirata nazvali su spekulacijom.\n„Ne komentarišemo neosnovne glasine na tržištu”, saopštili su iz „Etihada”. Međutim, ono što je krajem decembra bila spekulacija, već krajem januara je postalo stvarnost. „Etihad” je tada Hoganu zahvalio na saradnji. Od tada je i krenuo proces transformacije kompanije, pa sada u ovoj kompaniji otvoreno govore o merama racionalizacije.\n„Na osnovu temeljne analize finansijskih pokazatelja poslovanja, ’Er Srbija’ je utvrdila da postoji potreba da se kroz restrukturiranje postojeće organizacije rada i strukture zaposlenih izvrši smanjenje troškova poslovanja”, nedvosmisleno je saopšteno pre nekoliko nedelja.\n„Zbog uvedenih tehnoloških, ekonomskih ili organizacionih promena prestala je potreba za radom određenog broja zaposlenih u kompaniji. Čitav postupak sproveden je u saradnji sa reprezentativnim sindikatima, uz učešće Nacionalne službe za zapošljavanje i uz poštovanje svih obavezujućih propisa”, rečeno je u „Er Srbiji”. Tačan broj radnika koji će ostati bez posla nijednom prilikom nije jasno naveden.\nMeđutim, ono što se posle tri zaokružene poslovne godine nedvosmisleno nameće je zaključak da je nacionalna avio-kompanija za srpske poreske obveznike skupa igračka. Iz državnog budžeta za tri godine poslovanja ova kompanija dobila je nešto više od 19 milijardi dinara, što je oko 160 miliona evra. Takođe, u Zakonu o budžetu za 2017. godinu jasno se vidi da je „Er Srbija” na spisku korisnika državnih subvencija. Pojedinačni iznos sredstava se ne navodi.\nMeđutim, u finansijskom izveštaju za 2016. godinu jasno se vidi da su samo u toku prošle godine te dotacije iznosile 4,95 milijardi dinara, odnosno oko 42 miliona evra.\nOva kompanija nedavno se u svom saopštenju pohvalila da je kraj prošle godine završila sa profitom od 0,9 miliona evra. Ono što nije rečeno je da je firma u pozitivnoj zoni bila zahvaljujući isključivo direktnoj budžetskoj podršci. Što praktično znači da bi bez državnih para ova zajednička investicija Vlade Srbije i „Etihada” bila u minusu većem od 40 miliona evra.\n„Er Srbija”: Ne selimo se iz „Belvila”\n„Er Srbija” ostaje u zgradi Beograd biznis centar (BBC), koja se nalazi u naselju „Belvil”, rečeno je „Politici” u ovoj kompaniji.\n– Kada je reč o poslovnom prostoru koji „Er Srbija” poseduje na Aerodromu „Nikola Tesla”, plan je da se taj prostor iskoristi za objedinjavanje pojedinih službi koje trenutno posluju na različitim lokacijama, a u cilju postizanja bolje efikasnosti i racionalizacije troškova – ističu.


Austrijska kompanija spremna da finansira srpska preduzeća - Naši u svetu\nObjavljeno 01/06/19 u 10:00\nKompanija “Next Floor” iz Salcburga, koja se bavi ulaganjem i savetovanjem prilikom osnivanja startap preduzeća, spremna je da zajedno s međunarodnim institucijama sa 150.000 evra finansira srpska startap preduzeća u oblasti medicinskog turizma.\nPočasni konzul Švajcarske u austrijskoj pokrajini Salcburg, osnivač i vlasnik ove firme Tomas Bodmer kaže da već učestvuje u projektima u Srbiji na uspostavljanju poslovnih “habova” zajedno sa austrijskim kompanijama.\n“Fokusirani smo na turizam, i ima mnogo smisla da radimo zajedno sa zemljama kao što je Srbija u kojima je turzam veliki potencijal. Zato želimo da pomognemo mladim preduzetnicima da uspostave svoje poslovanje, a mi nudimo iskustvo i novac”, rekao je Bodmer Tanjugu.\nInače, reč je o investicionoj grupi sa sedištem u Salcburgu koja pomaže preduzećima da se razviju nudeći im poslovne modele, marketing i prodajnu strategiju.\nBodmer podseća da su predstavnici nekoliko srpskih preduzeća nedavno boravili tri meseca u Salcburgu, gde su zajedno sa austrijskim kolegama radili na razvoju svojih biznis ideja.\nU saradnji sa Svetskom bankom ali i drugim finansijskim institucijama, kaže, mogu da sa 150.000 evra finansiraju projekte u Srbiji u oblasti medicinskog i zdravstvenog turizma.\nBodmer kao član delegacije od 20 počasnih konzula, inače velikih austrijskih privrednika iz pokrajine Salcburg, juče je stigao u posetu Srbiji.\nNext floorSalcburgSrpska preduzećaStartap preduzećaTomas Bodmer\nVeliki požar u prihvatnom centru za migrante, desetine povređenih (VIDEO)\nLepe vesti! Od danas direktan let iz Niša za Salcburg! Evo kojim danima možete…\nDržavljanin BiH ubijen ispred kafića u Salcburgu dok je branio sina\nSajber čobanin: Ovce u Srbiji a on u Salcburgu!\nIvan Ivanji, zatočenik Aušvica: Nisam hrišćanin ali ne umem da ne oprostim\nNovogodišnja radost za mališane u Salcburgu


Nuklearni sporazum: Iran preti smanjenjem svojih obaveza\nIzvor: B92, 02.Sep.2019, 12:32\nTeheran -- Iran će preduzeti jače korake u smanjenju svojih obaveza u okviru nuklearnog sporazuma iz 2015. ukoliko Evropa ne preduzme nešto kako bi se sporazum sačuvao.\nPortparol iranskog Ministarstva spoljnih poslova Abas Musavi smatra da evropske zemlje treba da pokažu više odlučnosti, u suprtnom će Iran osmisliti treći kork za stvaranje ravnoteže između njihovih prava i obaveza prema sporazumu.\n"Iran se priprema za smanjenje svojih obaveza iz sporazuma, >> Pročitaj celu vest na sajtu B92 << ukoliko evropske države ne pokažu dovoljno odlučnosti. Treći korak je osmišljen i biće jači od prvog i drugog koraka za stvaranje ravnoteže između iranskih prava i obaveze prema sporazumu", rekao je on, prenosi Rojters.\nPortparol iranske vlade Ali Rabiei novinarima je rekao da ta strategija predstavlja "obavezu za obavezu", prenosi AP.\n"Trebalo bi da se kupuje iranska nafta, a novac od prodaje trebalo bi da bude dostupan da bi mogao da se vrati u Iran. To je agenda za naše razgovore", rekao je Rabiei.\nRTS: Musavi: Iran će smanjiti obaveze iz nuklearnog sporazuma


Nove proteze vraćaju osećaj dodira\n01 maj, 2011\nIrački veteran Glen Liman može da otvara i zatvara vrata pomoću veštačke ruke, a delimično poseduje i osećaj dodira\nŽivoti desetina hiljada ljudi, muškaraca, žena i dece, promenjeni su zauvek kada su izgubili ruke ili noge u eksplozijama mina, bombaškim napadima ili nesrećama. Tokom poslednjih deset ili više godina, motorizovane proteze pomogle su tim ljudima da povrate neke od funkcija svojih izgubljenih udova. Naučnici sada razvijaju potpuno novu vrstu proteze za ruku i šaku koja čak omogućava pacijentu da povrati osećaj dodira.\nAmerički vojnici koji su izgubili udove u ratovima u Avganistanu i Iraku uglavnom dolaze u bolnicu za veterane Volter Rid u Vašingtonu zbog rehabilitacije i navikavanja na proteze. Doktor Tod Kajken radi sa tim pacijentima i drugima koji mu pružaju povratne informacije o bioničkoj ruci koju je on razvio. Doktor Kajken objašnjava svoj rad na bioničkoj ruci uz pomoć veterana iz iračkog rata Glena Lemana. Rad doktora Kajkena bio je usmeren na razvoj veštačke ruke koja može da odreaguje na misli pacijenta.\n„Ono što radimo je da koristimo nerve koji su preostali iako je ruka izgubljena“.\nDoktor Kajken objašnjava da su nervi iz amputirane ruke spojeni sa ostatkom mišića, bilo na grudima ili nadlaktici. Nervi koji kontrolišu opuštanje ili stezanje šake prikačeni su na različitim mestima.\n„Sada Glen zamisli da treba da savije ruku u laktu i njegovi ostaci bicepsa su povezani i on koristi to kako bi savio lakat“.\nKako to funkcioniše: Elektrode postavljene na mišiće rade kao antene. Kada mozak pošalje nervni impuls ka tim antenama, elektrode pokrenu protezu ruke ili šake da se pomeri. Sa svojom novom rukom, Leman može da nosi tacnu ili da otvori vrata na frižideru, skoro i bez pomišljanja na to.“\n„To vam vraća slobodu pokreta. Pokušaji da uradite neke stvari samo sa jednom rukom su pomalo teški. Ako možete da zamislite da otvarate teglu putera od kikirikija ili možda nekog džema i da ga namažete na hleb, nešto jednostavno kao pravljenje sendviča. Veoma je teško zahvatiti nešto i namazati uz pomoć jedne ruke.“\nPacijentima čak mogu da se nervi iz ruke i prstiju premeste u mišićno tkivo bicepsa što im pruža osećaj dodira.\n„Ako dodirnete kožu u kojoj se ponovo nalaze nervi, pacijent oseća kao da ste dodirnuli njegovu ruku koja nedostaje. Oni mogu da osete blagi pritisak od samo jednog grama. Mogu da osete toplo i hladno, normalnu temperaturu, ali oni to osećaju u svojoj bivšoj ruci.“\nDoktor Kajken kaže da se prostetička tehnologija nalazi u fazi u kojoj će verovatno moći da pruži sve veći broj usavršenih veštačkih udova koji će pomoći pacijentima da vode normalan život.


Regionalne vesti - Sreda 27.05.2020 - 14:37\nU nastavku akcije "Armagedon" policija je uhapsila F. Đ. (24) i N. J. (50) iz Niša koji su osumnjičeni za prikazivanje, pribavljanje i posedovanje pornografskog materijala i iskorišćavanje maloletnih osoba za pornografiju, saopštio je MUP Srbije.\nSumnja se da je F. Đ. počinio i krivično delo iskorišćavanje računarske mreže ili komunikacije drugim tehničkim sredstvima za krivična dela protiv polne slobode prema maloletnoj osobi tako što je, koristeći mobilnu aplikaciju Snepčet, stupio u kontakt sa maloletnom devojčicom.\nOn je, kako se navodi, slao i dobijao poruke eksplicitnog sadržaja, prikazivao pornografski materijal, a nakon toga pokušavao da ugovori susret.\nU drugoj akciji, policija je uhapsila N. J, osumnjičenog da je dužem periodu sa interneta preuzimao i skladištio sadržaje nastale iskorišćavanjem maloletnih osoba u pornografske svrhe.


SINIŠA MALI SE BAHATI: Ne kajem se zbog onoga što sam uradio za Beograd\nNovembar 24, 2017 ŽURNAL\nGradonačelnik Beograda Siniša Mali izjavio je danas da o novom mandatu za predstojeće beogradske izbore ne razmišlja i naglasio da nije u kampanji.\n– Ne bavim se izborima, neko bi krenuo u kampanju tri meseca pre izbora, ja se istim poslom bavim tri i po godine i ne mogu da stanem sa aktivnostima kojima se inače bavim zbog novih izbora – rekao je Mali, odgovarajući na pitanja novinara da li razmišlja o novom mandatu i da li je u kampanji za predstojeće izbore.\nNOVI MOST, TUNEL, METRO… Ne može Beograd da bude jedini višemilionski grad u Evropi bez toga! Mali otkrio i kada kreću radovi u Kneza Miloša!\nPrema njegovim rečima, njegove aktivnosti koje su svakodnevno vezane za najmlađe i najstarije sugrađane, obilaske radova, fabrika, jesu, kako je naglasio, predstavljanje rezultata timskog rada, a ne njegove lične kampanje.\n– Želim da za svoj mandat koji će se zakonski završiti sledeće godine građanima predstavim sve ono što sam radio, ali i predstavim planove, koje, nadam se, da će neko sa istom energijom i vizijom nastaviti da radi u budućnosti – poručio je gradonačelnik.\nMali je podsetio da je trenutna gradska vlast vradila dug od 500 miliona evra i precizirao da je iznos javnog duga iz 2013. godine koji je iznosio 628 evra po glavi stanovnika danas smanjen na 304 evra.\nUpitan ko finansira spotove na tviter nalogu Grada Beograda koji izgledaju kao da je uveliko u kampanji, gradonačelnik je odgovorio da to “rade organizacije koje svoje vreme i novac doniraju da bi Beograd predstavili na pravi način”.\n– Kada analiziramo sve ono što smo uradili i kada vidimo napade protiv mene i celog tima Grada Beograda, tek tada shvatate koliko ste uradili – rekao je Mali i naveo da je od početka njegovog mandata u Beogradu pokrenut ciklus investicija koji se, kako je istakao, ogleda u rekonstruisanim bulevarima, novim projektima i fabrikama.\nIZVOR: Espreso – Fonet


Osnovan pokret Metla 2020, cilj korenito menjanje Srbije - IndeksOnline.rs\nNaslovna srbija Beograd Osnovan pokret Metla 2020, cilj korenito menjanje Srbije\nBEOGRAD – Na inicijativu Demokratske stranke Srbije (DS S) danas je osnovan Pokret ”Metla 2020”, sa ciljem, kako je rekao predsednik te stranke Miloš Jovanović, da okupi pojedince, organizacije i političke stranke koje će korenito da menjaju stvari u Srbiji.\nJovanović je na osnivačkoj Konvenciji rekao da pre bilo kakvog ozbiljnog programa o ekonomiji, socijalnoj politici ili poljoprivredi, treba promeniti način funkcionisanja i pravila igre na političkoj sceni zemlje, odnosno izmenio proporcionalni izborni sistem, kako bi se iskorenili, kako je naveo, ”burazeri”.\nOsim DS S-a, u pokretu su, kaže Jovanović, i Grupa za prosperitet Srbije (GEPS), organizacija Tim za život, a samostalno se pridružio i predsednik Vojnog sindikata Novica Antić, dok su članovi razni lokalni pokreti, među kojima su ”Starosedeoci” iz Kraljeva.\nJovanović je rekao da će DS S na izbore ići kao pokret, ali da još nije doneta odluka da li će to biti naredni parlamentarni ili neki drugi izbori.\nKako je ocenio, izlazak na parlamentarne izbore je taktičko pitanje, a za pokret “Metla 2020″ je najvažnije da probudi građane koji govore da nemaju za koga da glasaju i da u zemlji ništa ne može da se promeni.\n”I građani moraju da preuzmu deo odgovornosti i da se bore. Ako uspemo da ih probudimo, to je najbolje što ćemo uraditi, a o izborima i rezultatima o tom potom”, rekao je Jovanović.\nDemokratska stranke Srbije


"SNALAZIMO SE, RADIMO KAKO MORAMO" Dr Grijičić: U Institutu za onkologiju bila su zaražena 82 medicinara od početka epidemije\nOd početka epidemije, 82 zaposlena u Institutu za onkologiju i radiologiju Srbije bilo je zaraženo koronavirusom, rekla je v. d. direktora Instituta Danica Grujičić za RTS. Dodala je da se zbog zaposlenih koji su zaraženi i koji su u izolaciji snalaze i rade kako moraju.\nDanica Grujičić je navela da je od početka epidemije od 930 zaposlenih na Institutu za onkologiju i radiologiju Srbije na koronavirus testirano oko 520 zaposlenih. Kako je istakla, na koronavirus bila su pozitivna 82 člana osoblja.\n"Imali smo jednog zaposlenog koji je bio na respiratoru", rekla je Grujičićeva i zahvalila se kolegama iz KBC "Dr Dragiša Mišović" što su ga spasili.\nDr Grujičić: Zaraženo 67 zaposlenih i 91 pacijent na Institutu za onkologiju i radiologiju Srbije\n"KORONA ĆE POSTATI OBIČAN GRIP" Dr Grujičić o virusu, zaraženima na onkologiji i kada počinje prijem pacijenata\nGrujičić: Na Institutu za onkologiju zaraženo 29 zaposlenih i 91 pacijent, trijaža obavezna, ne smemo da dozvolimo drugi talas\nDoktorka Grujičić je, gostujući u Beogradskoj hronici, naglasila da postoje redovi, ali da pacijenti ne čekaju satima ispred Instituta.\n"Mi smo se organizovali koliko god možemo i u kišno vreme i pogotovu sad kad je lepo vreme da se radi na vreme trijaža, zato što je ona nepohodna. Ali činjenica je da postoje redovi", rekla je Grujičićeva.\nNaglasila je da je po poboljšanju vremenskih uslova postavljen šator u kojem se vrši deo trijažiranja pacijenata gde im se meri temperatura i uzima opšta anamneza.\nDodala je da se, uprkos tome što postoji mogućnost zakazivanja, pacijenti toga ne pridržavaju.\n"Ako neko ima zakazano u 11 sati, on dođe u sedam. On četiri sata stoji ispred Instituta, sedi u kafiću ili negde ode. Ono što je jako važno, to je da ljudi shvate da mi u ovim vanrednim okolnostima, vezanim za kovid, ne možemo da dozvolimo ulazak velikog broja ljudi istovremeno", navela je Danica Grujičić.\n"Kontrole za juli i avgust odložiti za septembar"\nGrujičićeva je dodala da su tokom marta i aprila pacijente koji dolaze jednom godišnje na kontrolu zamolili da ne dolaze, ali, kako je navela, sad je došao trenutak da moraju da dođu na kontrolu.\n"Nažalost, s obzirom na porast broja pozitivnih na kovid i obolelih i pacijenata i osoblja, mi smo prinuđeni ponovo da vraćamo neke mere i da zamolimo sve one pacijente koji se jednom godišnje kontrolišu, a imali su zakazane preglede u julu i avgustu, da to odložimo za septembar", rekla je Grujičićeva.\nIstakla je da se to ne odnosi na pacijente koji su dobili dijagnozu i dodala da se rad sa ovim pacijentima obavlja sasvim normalno.\n"Moram da kažem da su moji hirurzi izbrisali listu čekanja za karcinom dojke. Tako da ako ove nedelje imate odluku konzilijuma, sledeće nedelje se već operišete", napomenula je Grujičićeva.\nU Institutu za onkologiju i radiologiju su se, kako je navela Danica Grujičić, potrudili da pacijentima koji dolaze iz unutrašnjosti zakažu preglede ranije, a da su pacijentima iz Beograda preglede zakazivali u popodnevnim satima.\nU Srbiji je mnogo povoljnija epidemiološka situaciju i beleži se pad učestalosti oboljevanja, tako da su praktično od danas mogući stručni skupovi u zatvorenim prostorijama do 100 učesnika, uz poštovanje svih epidemioloških mera - razmak između učesnika od najmanje dva metra i našenje maski, uz često provetravanje prostorija.\nUPOZORENJE ZA VOZAČE iz AMSS: Pljuskovi i smanjena vidljivost otežavaju vožnju


Da se rad isplati u zemljama Zapadnog Balkana: primer Srbije i Makedonije | FREN\nSituacija na tržištu rada Srbije i Makedonije je izrazito teška. Stope zaposlenosti od 45,8% u Srbiji i 40,7% u Makedoniji su daleko ispod proseka Evropske unije, dok je stopa nezaposlenosti, u iznosu od 25% u Srbiji i 28,8% u Makedoniji, među najvišim u regionu i značajno viša od proseka EU-27 (10.9%).\nNiska zaposlenost i rastuće stope nezaposlenosti ukazuju na značajne tokove od aktivnosti ka neaktivnosti, naročito za žene, mlade i ostale ranjive grupe na tržištu rada (Tabela 1). Neaktivnost i rad u neformalnom sektoru posebno je zastupljen među nisko obrazovanim pojedincima i onima bez ili vrlo malo radnog iskustva. Niska stručna sprema u kombinaciji sa zanemarljivim radnim iskustvom generiše nizak kapacitet zarađivanja na tržištu rada. Kada su zarade, ili potencijalne zarade, niske, podsticaji za traženje posla ili zadržavanje postojećeg posla su obično ograničeni.\nNepostojanje podsticaja za traženje posla je dodatno otežano visokim poreskim opterećenjem dohodaka od rada i to posebno za radnike sa niskim primanjima. Drugi faktor je naglo umanjenje socijalnih naknada nakon što pojedinaca ostvari dohodak od (formlanog) zaposlenja. Stoga, takozvani mini i midi poslovi (uglavnom sa nepunim radnim vremenom) nisu atraktivni za osobe sa niskim kapacitetom zarađivanja što ih podstiče ka radu u neformalnom sektoru ili tera u neaktivnost.\nDa se rad isplati u zemljama Zapadnog Balkana: primer Srbije i Makedonije Policy Brief


NOVO MILOŠEVO - Četrdeset radnika koji su u preduzeću „Hinom“ u Novom Miloševu, kod Novog Bečeja, proglašeni tehnološkim viškom, odreklo se prava na otpremninu kako imovina preduzeća ne bi bila otuđena ni rasparčana. „Hinom“ je hemijska industrija koja proizvodi lepezu proizvoda za mašinsko i ručno pranje rublja, tepiha, posuđa, sanitarija, šampone za kosu.\nOni nisu hteli da tuže firmu zbog neisplaćenih plata, iako tri godine nisu dobili zarade. Na ovakav način omogućili su da „Hinom“ spremnije dočeka potencijalnog strateškog partnera ili da, eventualno, sprovede stečaj i racionalizaciju.\nRadnici, koji su proglašeni tehnološkim viškom, za uzvrat su sklopili sporazum sa poslovodstvom o vansudskom poravnanju, pa im je naplata neisplaćenih zarada omogućena stavljanjem hipoteke na nekretnine i zaloge na pokretnu imovinu.\n- Radnici su se odrekli otpremnine kako bi ostvarili prava kod Nacionalne službe za zapošljavanje i stekli novčanu nadoknadu i pravo na zdravstveno i penziono osiguranje. Sporazum o vansudskom poravnanju svaki radnik je pojedinačno sklopio sa direktorom preduzeća, a na osnovu odluke Upravnog odbora. Time su radnici pomogli da „Hinom“ sačuva imovinu - kaže pravnik u kikindskom Veću samostalnog sindikata Milovan Gatarić.\nU Akcionarskom društvu „Hinom“ trenutno su zaposlena 44 radnika na neodređeno vreme i 11 na određeni rok. Dugovanja firme su oko 50 miliona dinara. Radnici plate nisu dobijali od juna 2004. do juna ove godine, ali su imali mogućnost da u visini zarade pazare robu u fabričkoj prodavnici.\n- Na taj način je oko dve trećine duga prema radnicima isplaćeno. Firma nam trenutno radi sa polovinom kapaciteta, ali uspevamo da proizvodimo kompletan asortiman. Pošto je već dva meseca blokiran žiro-ražun, trenutni problem jeste nabavka repromaterijala, ali je mesečna realizacija oko dva miliona dinara. Potražujemo i 23,9 miliona dinara i zbog svega toga verujemo da bi potencijalni strateški partner mogao vrlo brzo da pomogne u ozdravljenju preduzeća - kaže nedavno imenovani direktor Luka Gagić.\nUživanje kraj jezera uz izlete i festivale\nPALIĆ - Najatraktivnije vojvođansko turističko mesto, jezero Palić, danas otvara 163. kupališnu sezonu. Pored boravka na plaži, Palićani, Subotičani, ali i gosti iz drugih mesta, moći će da iznajme čamce, bicikle, katamarane, pedaline, da se bave različitim sportovima, odu na izlet ili da uživaju u gastronomskoj ponudi. Posetiocima će biti ponuđeno i 13 festivala, susreta i takmičenja, do 24. avgusta, kada je kraj sezone.


Ambasador BiH posetio Kolevku | (Vesti - 30. 09. 2014) Subotica.com\n30.09.2014. u 16:08h\nAmbasador BiH u Srbiji Ranko Škrbić iskazao je želju da se saradnja socijalnih i zdravstvenih ustanova u regionu unapredi a „Kolevka“ kao jedan od najboljih primera u Srbiji bila je mesto radnog sastanka iz kojeg bi trebalo da se rode nove ideje pre svega u apliciranju za sredstava iz evropskih fondova.\n„Do unazad godinu i po dana sam bio ministar zdravlja i socijalne zaštite u Vladi RS tokom sedam godina i u potpunosti sam uključen u aktivnosti koje centri i ostale institucije koje pripadaju socijalnom sektoru rade i čine kako bi korisnici specifičnih usluga i članovi porodica imali na jednom mestu najbolju brigu i negu. Kolege su u vreme dok sam bio ministar bili naši gosti i imali smo priliku da razgovaramo kako da unapredimo socijalnu zaštitu i kako Zakon o socijalnoj zaštiti privedemo svemu onome što treba da bude odgovor izazovima koje potrebe savremenog društva stavljaju ispred sebe“, rekao je Ranko Škrbić, ambasador BIH u Srbiji.\nDržavni sekretar Nenad Ivanišević istakao je da je „Kolevka“ najbolja ustanova u Srbiji, a poseta današnje delegacije je podrška da nastave sa dobrim radom.\n„Ideja je da uspostavimo bolju regionalnu saradnju i da se pripremimo za zajedničko učešće na projektima EU zato što svaki projekat koji ima više partnera lakše prolazi. Ideja jeste da se i ustanove ovakvog tipa u regionu povežu i da vidimo gde je mogućnost prenošenja iskustava“, rekao je Nenad Ivanišević, državni sekretar u Ministrarstvu za rad, zapošljavanje, boračka i socijalna pitanja.\n„Kolevka“ je izmenom zakona došla u poziciju da se mora donekle transformisati, a direktor ove ustanove Nenad Kozomora ističe da su u toku pripreme da se ispune zakonske norme.\n„S obzirom da donošenje novog zakona, „Kolevka“ je do sada bila ustanova socijalne zaštite a sada je predviđeno da bude u socijalno-zdravstvenoj kategoriji. Trenutno idemo ka tom putu da stvorimo određene uslove koji će zadovoljiti zakonske procedure“, izjavio je Nenad Kozomora, direktor „Kolevke“.\nNenad Ivanišević kolevka ilija maravić dom za decu ometenu u razvoju kolevka milimir vujadinović ranko škrbić nenad kozomora


Gojković posetila Maticu srpsku\nPotpredsednica Vlade Republike Srbije i ministarka kulture i informisanja Maja Gojković posetila je danas Maticu srpsku i razgovarala sa predsednikom Draganom Stanićem.\n“Važno je da je budžet za kulturu Republike Srbije bez obzira na sve teškoće sa kojima smo bili suočeni u prošloj godini uspeo da vrati onaj nivo finansiranja koji se odnosio na finansiranje Matice srpske iz prethodnih perioda. Opredeljeno je 51 milion dinara za redovne aktivnosti i, naravno, mogućnost učestvovanja na konkursima na kojima Matica srpska može da ucestvuje, a odnosi se pre svega na izdavaštvo, na segment periodike, izdavanje časopisa i naravno enciklopedije koje su osnovne i važne delatnosti i prioriteti Matice za ovu godinu“, rekla je Gojković.\nPosebna pažnja je bila usmerena na probleme restitucije, odnosno povratka imovine Matici srpskoj. „Jedan dobar predlog se našao ovde koji bi rešio problem i Matice srpske i Srpske akademije nauka i umetnosti, Beogradskog univerziteta, a to je eventualno donošenje lex specialis-a koji bi tretirao ovu materiju i rešio te brojne sporove“, napomenula je Gojković.


Počela 115. sjednica Vlade Federacije BiH - Privredna štampa\nVlada Federacije BiH će se, na današnjoj sjednici koja je počela u Sarajevu, u funkciji Skupštine Razvojne banke FBiH, izjasniti o predloženom izdvajanju 182.209,32 KM iz sredstava ostvarenih prodajom preduzeća iz nadležnosti Agencije za privatizaciju u FBiH, deponovanih na transakcijskom računu Razvojne banke FBiH. Ovim sredstvima bila bi omogućena uplata doprinosa i time stvoreni uslovi za penzionisanje 44 radnika Konfekcije “Borac” d.d. Travnik. Inače, do sada je Vlada, iz ovog fonda, izdvojila 6.520.548,50 KM za uplatu doprinosa i penzionisanje ukupno 318 zaposlenika više privrednih društava.\nFederalna uprava za inspekcijske poslove upoznat će Vladu s rezultatima pojačanih aktivnosti s ciljem suzbijanja “sive ekonomije”, koje provode mješoviti inspekcijski timovi. Od 20. marta do 23. jula 2017. godine federalni i kantonalni inspektori su na području svih kantona Federacije BiH, izvršili 5.298 nadzora, izdali 3.514 prekršajnih naloga u iznosu od 4.408.924 KM, 508 rješenja o otklanjanju nedostataka i 171 rješenje o privremenoj zabrani rada, zapečatili 47 objekata.\nFederalna vlada će danas analizirati informaciju Federalnog zavoda za penzijsko i invalidsko osiguranje sačinjenu povodom zahtjeva za povećanje svih penzija za 10 posto. Jedna od projekcija datih u informaciji pokazuje da bi, u tom slučaju, akumulirani deficit u 2017. godini iznosio 262.981.006 KM, sljedeće bi bio 351.902.514 KM, u 2019. bi bio povećan na 454.055.342 KM, a u 2020. godini bi dosegao 534.017.652 KM. Izražen je i stav da je posljednja izmjena važećeg Zakona o penzijskom i invalidskom osiguranju, koja je dobila podršku Predstavničkog doma Parlamenta Federacije BiH, u potpunosti suprotna cjelokupnom konceptu reforme penzijskog sistema u FBiH, te da će, u slučaju usvajanja, Vlada razmotriti mogućnost pokretanja postupka provjere načina predlaganja i donošenja izmjena.\nDanas će biti razmotren i set preporuka Federalnog ministarstva zdravstva vezanih za sigurnije radne i druge aktivnosti u uslovima ekstremno visokih temperatura.\nU Bosni i Hercegovini 4.258 kompanija je ispunilo kriterije bonitetne pouzdanosti u 2017. godini, što…\nRealizacija radova u građevinarstvu u Federaciji BiH u drugom tromjesečju ove godine bila je…


Kosova.info - Kommersant: Politički potresi u BiH mogu imati dalekosežne posljedice\nBallina » SRB-BIH-HR » Kommersant: Politički potresi u BiH mogu imati dalekosežne posljedice\nPolitički potresi u BiH mogu imati dalekosežne posljedice za tu zemlju, piše današnji moskovski Kommersant. List navodi da su zbog stupanja na snagu novog zakona o kaznama za negiranje genocida i veličanje ratnih zločinaca, koji je incicirao visoki predstavnik BiH Valentin Inzko, srpski predstavnici blokirali rad organa vlasti u BiH.\nKommersant podsjeća da je predstavnik bosanskih Srba u Predsjedništvu BiH Milorad Dodik izjavio da Srbi ne mogu da prihvate takav zakon, i da postojanje BiH više nema nikakvog smisla, ali da lideri bosanskih muslimana i Hrvata ne dramatizuju situaciju.\n“Spokojstvo lidera bosanskih muslimana i Hrvata može se u mnogom objasniti podrškom koju imaju od vodećih država Zapada. A da upravo zapadni faktor može odlučujuće da utiče na situaciju u BiH govore i regionalni ekspreti”, piše list.\nKommersant citira bivšeg diplomatu Mirnu Nikčević iz nevladine organizacije Montenegro International, koja kaže da je po svemu sudeći Inzko pri kraju mandata dobio signal podrške od Zapada za tako važan korak, kao što je taj zakon.\n– Imenovanje Christiana Schmidta za novog visokog predstavnika je jasan signal spremnosti EU, NATO i SAD da aktivno pomažu funkcionalnost BiH i neutrališu opstrukcije koje vrši RS – rekla je Nikčević listu.\nPrema njenim riječima, novi visoki predstavnik će se baviti bezuslovnom primjenom zakona o kažnjavanju za negiranje genocida što će dovesti do postepenog uklanjanja ekstremista iz svih struktura i nivoa bosanske vlasti, a također će preduzeti korake za deblokiranje kretanja BiH prema NATO.\nKommersant dodaje da su vodeće strane Zapada podržale inicijativu Inzka, a da se distancirala jedino Rusija.\nList piše da je najvažnije to što Rusija zahtijeva ukidanje funkcije visokog predstavnika i ocjenjuje da će se sa takvom pozicijom teško složiti ostali partneri Rusije u Upravnom odboru Vijeća za implementaciju mira.\nbih entitet srpska kommersant Milorad Dodik srpski politicari valentin inzko zabrana negiranja genocida u srebrenici


Na UKC-u prvi put izvedena nova metoda – stabilizacija skočnog zgloba – Novosti Plus\nLjekari Klinike za ortopediju i traumotologiju Univerzitetskog kliničkog centra /UKC/ Republike Srpske prvi put su izveli operativni zahvat – stabilizaciju skočnog zgloba nakon povrede ligamenata i posljedične nestabilnosti. “Primjenom dosadašnjih operativnih tehnika nije postizana prirodna pokretljivost zgloba, dok se uvođenjem ove metode uspostavlja normalna funkcija zgloba do stanja prije povrede i sprečava neminovno dalje oštećenje zgloba, takozvana artroza”, saopšteno je iz UKC-a.\nOperaciju su izveli operater – specijalista ortopedije i traumatologije Srđan Radanović, asistenti Srđan Macanović, specijalizant ortopedije i traumatologije, te Darko Vujinović, specijalizant ortopedije i traumatologije, instrumentari Jelica Ristić, Sandra Bijelić, Igor Kajtez, anesteziolozi Aleksandar Šibarević, specijalista anestezije i Dragana Agić, specijalizant anestezije i anesteziološki tehničar Ana Miličević.\nIz UKC-a navode da su povrede ligamenata skočnog zgloba vrlo česte, ali nekada ostanu neprepoznate jer nema preloma kostiju, te se ne mogu dijagnostikovati standardnim procedurama. “Primjenom ovog operativnog zahvata oporavak pacijenta skraćuje se sa šest na dva mjeseca, te se postiže funkcija zgloba najpribližnija prirodnoj”, ukazali su iz UKC-a. U saopštenju je navedeno da je, osim uspostavljanja prirodne biomehanike zgloba, prednost ove operativne tehnike što se jednom operacijom postiže željeni rezultat – potpuni oporavka zgloba, za razliku od primjene prethodnih tehnika koje su zahtijevale ponavljane operativne zahvate da bi se došlo do približno istog rezultata.\n“Ove vrste povreda najčešće su kod profesionalnih i rekreativnih sportista, ali mogu da se dese i na radnom mjestu. Ljekar na osnovu kliničkog pregleda i dodatne dijagnostike određuje koji pacijenti su kandidati za primjenu ove metode”, pojašnjavaju iz UKC-a.\n← Trivićeva: Nastojaćemo obezbijediti bolji položaj zaposlenih u obrazovanju i kulturi\n“Rok opera” stiže u Banjaluku 15. novembra →


Aktuelno Datum: 18.04.2022.\n„Okončaćemo pandemju COVID 19, ali ne postoji vakcina za klimatsku krizu“, izjavio je Tedros Adanom Gebrejesus, šef Svetske zdravstvene organizacije. Svetska zdravstvena organizacija nema dilemu da su klimatske promene najveća pretnja po zdravlje ljudi. Prema njihovim podacima, očekuje se da će između 2030. i 2050. godine klimatske promene izazvati oko 250.000 dodatnih smrtnih slučajeva godišnje, od neuhranjenosti, malarije, dijareje i toplotnog udara. Troškovi direktne štete po zdravlje (tj. isključujući troškove u sektorima koji utiču na zdravlje, kao što su poljoprivreda, voda i kanalizacija), procenjuju se na između dve i četiri milijarde USD godišnje do 2030. godine. Najugroženije će biti zemlje u razvoju koje imaju slabu zdravstvenu infrastrukturu.\nBolesti u vezi sa vrućinama\nUoči nedavno održanog sastanka UN u Glazgovu, 230 urednika medicinskih časopisa izjavilo je da je „zdravlje ljudi ugroženo zbog globalnog otopljavanja i devastacije prirode“. Urednici su saopštili da je smrtnost u vezi sa vrućinom kod ljudi starijih od 65 godina povećana za 50 odsto u proteklih 20 godina.\nEkstremne temperature se danas mogu zabeležiti i u zonama sa umereno-kontinentalnom klimom. Toplota postaje sve veći zdravstveni problem, a dovodila je do dehidratacije i gubitka bubrežne funkcije, kožnih maligniteta, tropskih infekcija, komplikacija u trudnoći, alergija, kardiovaskularnog i plućnog morbiditeta i mortaliteta. Sve je više analiza koje pokazuju negativan uticaj na mentalno zdravlje. Stručnjaci navode da će se u narednim godinama medicinski radnici sve više edukovati o zdravstvenim efektima klimatskih promena.\nKlimatske promene menjaju uslove za život širom planete, pa je sve veća pojava zaraznih bolesti. Najbolji primeri su lajmska bolest, groznica Zapadnog Nila, razne gljivične infekcije koje prenose životinje. Usled promene klime sve više zaraznih bolesti se prenosi vodom. Naime, zbog globalnog otopljavanja diže se nivo mora, sve su češće poplave koje neretko izazivaju i izlivanje fekalne kanalizacije, mešanje podzemnih voda, ali i prodor toksičnih materija u prirodne rezervoare. Sve to može da izazove niz zaraznih bolesti poput dijareje, respiratornih i kožnih infekcija. Uragani Harvey i Sandy su, na primer, uzrokovali koleru i bakterijske infekcije.\nNe bi iznenadilo ni da virusi i u budućnosti „preskaču“ sa životinja na ljude kao što se desilo sa SARS-CoV-2 jer ljudi migriraju u nova staništa ne bi li izbegli plavna ili sušna područja.\nZbog promene uslova života predviđa se da će doći do velikih migracija ljudi tokom kojih je olakšano širenje različitih bolesti.\nŠta sve dišemo?\nU Srbiji je većina građana iskusila kako izgleda živeti sa zagađenim vazduhom i u kojoj meri on šteti ljudima sa respiratornim problemima. Sagorevanje fosilnih goriva ipak je samo jedan od uzroka lošeg kvaliteta vazduha. U svetu se usled visokih temperatura javljaju veliki požari poput onog u Australiji, Kaliforniji, Grčkoj koji dodatno emituju ogromne količine ugljen-dioksida u atmosferu.\nNo, negativne posledice se tu ne zaustavljaju jer ova dešavanja mogu da utiču i na biljke. Duža leta i veće temperature dovele su do promena u oprašivanju i cvetanju, neke biljke cvetaju i dva puta u sezoni iako to ranije nije bio slučaj. Pored toga, polen, pokretač astme i uzročnik drugih alergijskih stanja, duže se zadržava u vazduhu.\nMentalno zdravlje i ekološka tuga\nDžesi Bel, profesor javnog zdravlja i životne sredine na Medicinskom fakultetu Univerziteta u Nebraski, kaže da ekstremni vremenski događaji nesumnjivo podstiču mentalne tegobe.\n„Psihosocijalni uticaj ekstremnih vremenskih događaja je ogroman. Kada su ljudima uništeni imovina i domovi, moraju da se presele i obnove život obično sa skromnijim sredstvima. To može prouzrokovati značajne mentalne poremećaje, povećati stope depresije i anksioznosti, kao i porast posttraumatskog stresa”, preneo je Belovu izjavu Ekolist.org.\nNeki istraživači su već započeli dokumentovanje psiholoških uticaja klimatskih promena, uključujući depresiju, anksioznost, PTSP i poremećaje prilagođavanja, kao i porast upotrebe droga i alkohola te nasilja u porodici. Hronični stres izazvan klimatskim katastrofama takođe je povezan sa lošijim zdravljem kardiovaskularnog sistema, piše Ekolist.org.\nPsihološkinja iz Australije, Suzi Burke, specijalizovana je za eko-psihologiju i ona leči upravo ljude koji pate od mentalnih bolesti povezanih sa klimatskim promenama. Nakon dvodecenijskig iskustva tvrdi da ljudi zbog klimatske krize osećaju anksioznost i depresiju, ravnodušnost, bespomoćnost, beznadežnost i bes, prenosi DW. Od osećaja su tu i krivica i sramota.\nOna je ispričala novinarima da je imala klijentkinju koja je došla veoma uznemirena nakon porođaja. „Preispitivala se da li je uradila ispravnu stvar. Strah koji je imala za budućnost deteta bio je ogroman“, posvedočila je Burke.\nEšli Kunsulo, istraživačica i direktorka instituta za održavanje autohtone kulture u Labradoru, emotivnu traumu kao posledicu klimatskih promena naziva „ekološka tuga“ i opisuje je kao „mentalni i emotivni bol, stres i tugu“. Ona se sa takvim emocijama ljudi suočila kada je radila sa Eskimima, domorodačkim stanovništvom na istoku Kanade. Svedočila je brzim promenama njihovog okruženja - poput topljenja morskog leda i nepredvidivog vremena. Ljudi su izražavali „dubok osećaj tuge u vezi sa gubitkom staništa, gubitkom leda i sredstava za život“.


Premijer Italije namerava da podnese ostavku | Autonomija\nPremijer Italije namerava da podnese ostavku\nPremijer je rekao predsedniku Đorđu Napolitanu da bez podrške ne može više efikasno da upravlja zemljom, koja se bori protiv dužničke krize i recesije\nPremijer Italije Mario Monti rekao je u subotu predsedniku države da namerava da podnese ostavku, nakon što je partija Silvija Berluskonija uskratila svoju podršku njegovoj vladi.\nPremijer je rekao predsedniku Đorđu Napolitanu da bez podrške ne može više efikasno da upravlja zemljom, koja se bori protiv dužničke krize i recesije, navedeno je u saopštenju iz kancelarije predsednika.\nMonti će podneti neopozivu ostavku kada se uveri da će parlament moći da usvoji zakon o budžetu za 2013. godinu, o čemu će se konsultovati s političkim liderima, navode agencije.\nMonti i Napolitano su razgovarali u subotu uvečeu predsedničkoj palati u Rimu. Ranije je Berluskoni je najavio da namerava da se kandiduje na parlamentarnim izborima sledeće godine i da će ponovo pokušati da dođe na čelo italijanske vlade.


Ana Brnabić mora da smeni Nenada Popovića | ZELENE NOVINE\nPosted on 14. septembra 2018. by Zelene novine\tOne comment\nMinistar za nove tehnologije Nenad Popović mora da podnese ostavku – kaže Goran Čabradi, narodni poslanik u Skupštini Republike Srbije i predsednik Zelene stranke.\n– Popović je sa mesta člana Vlade R. Srbije direktno ugrozio ljudska prava velikog broja građana, pripadnika gej populacije. Ministar koji se hvali svojom „ruskom vezom“ pokušava u Srbiju da prenese Putinove metode, koji se mogu nazvati jednom vrstom modernog gulaga. Sramotno je da član Vlade Srbije koja je osnaživanje ljudskih prava stavila među svoje prioritete, podriva ta nastojanja promocijom srednjevekovnih i starozavetnih stavova. Ministar Popović bi morao da zna da je ključni zadatak Vlade i svakog ministra da se ponašaju kao javna služba koja građanima olakšava život. Sprečavanje slobode mišljenja, izražavanja i preduzetništva predstavlja grubo kršenje Ustava Srbije i Povelje o ljudskim pravima, ali i elementarnih normi pristojnog ponašanja – kaže Čabradi.\n– Ukoliko Popović ne podnese ostavku zbog svog skandaloznog istupa kojim je uvredio čak i poverenicu za zaštitu ravnopravnosti polova – kaže Čabradi – premijerka Ana Brnabić, moraće da smeni ministra koji narušava ugled Vlade i Srbije i ne poštuje institucije države.\n– Ljudska prava su jedan od glavnih uslova za članstvo u Evropskoj uniji. Nedopustivo je da član Vlade, svojim delovanjem ometa Vladu u pregovorima sa EU – zaključuje Čabradi.\ntagged with Goran Čabradi, Nenad Popović\n14. septembra 2018.\t11:34 PM\nPodržavam inicijativu da se smeni ministar iz razloga što ne radi svoj posao na dobrobit građana Srbije i ne prati nove tehnologije odnosno ono što nudi dr. profesor Petrović i ko zna koje još druge tehnologije već se bavi Ruskom politikom i prati kojekakve grand parade, zadruge i slično pa iz ministarske fotelje sisa dobru platu od Države odnosno nas građana.


Oklopnici u borbi protiv mržnje - Soskanal\n» Oklopnici u borbi protiv mržnje\nObjavio Sanjin Stanic 02/04/2014 - 10:04\nDržavni sekretar u Ministarstvu omladine i sporta i predsednik Nacionalnog komiteta za borbu protiv govora mržnje Nenad Borovčanin obišao je reprezentativce Srbije u hokeju na ledu i najavio zajedničke aktivnosti u borbi protiv mržnje tokom predstojećeg Svetskog prvenstva koje se održava u Beogradu.\nTačno u 12 sati, reprezentativci Srbije u hokeju na ledu premijerno su prikazali nov dres, ali i potvrdili da ispod njega imaju nešto još bitnije – srce koje kuca protiv mržnje!\nTako je zvanično najavljena zajednička akcija Nacionalnog komiteta za borbu protiv govora mržnje i Saveza hokeja na ledu Srbije tokom predstojećeg Svetskog prvenstva od 09. do 15. aprila u Beogradu.\nNa prvoj utakmici prvenstva između Srbije i Belgije, u sredu, 9.4.2014, od 20:30, članovi Komiteta, ambasadori zemalja učesnica i ljubitelji najbržeg sporta ubaciće plišane igračke na led nakon prvog gola.\n„Hokejaši imaju lepu tradiciju da na prvoj utakmici prvenstva publika baca plišane igračke na teren, koje se kasnije doniraju domovima za nezbrinutu decu. Na otvaranju će biti ambasadori zemalja koje učestvuju i članovi Komiteta i ideja je da sve igračke koje zajedno sakupimo do tad, nakon ubacivanja na led, poklonimo deci Prihvatilišta, koja će izvesti i početni udarac. Možda među njima rastu naslednici Igora Trifunovića i Milana Lučića“, u veselom tonu zaključio je Borovčanin.\nReprezentativci Srbije su potvrdili odlučnost u borbi protiv mržnje i pozvali navijače da im fer navijanjem pomognu u borbi za plasman u viši rang, a Nenadu Borovčaninu su poklonili dres sa potpisima i zahvalili na podršci Ministarstva omladine i sporta.\nNa svetskom šampionatu će pored domaće selekcije Srbije učestvovati i reprezentacije Australije, Belgije, Estonije, Izraela i Islanda.\nTurnir se igra po jednokružnom ligaškom sistemu („svako sa svakim“). Najbolje plasirana selekcija obezbediće plasman u viši rang takmičenja (Divizija I, Grupa B), dok se najslabiji tim „seli“ u Diviziju II, Grupa B.\nSvetsko prvenstvo u hokeju na ledu Divizije II, Grupa A biće održano od 9. do 15. aprila 2014. godine u Beogradu, na klizalištu ledene dvorane „Pionir“.


Kina najavila da će do 2060. godine postati ugljenično neutralna - Život - Dnevni list Danas\nPočetna » Život » Kina najavila da će do 2060. godine postati ugljenično neutralna\n2Piše: Klima101.rs/Jovana Stanković 27. septembra 2020. 23.31\nFoto: Pixabay / kuloser\nPrema Pariskom sporazumu sve države su se obavezale da će njihove emisije moći da rastu još određeno vreme. Nakon toga bi svaka od njih započela efikasnu redukciju emisija gasova sa efektom staklene bašte kako bi se dostigao konačan cilj sporazuma, a to je da se povećanje prosečne temperature zadrži znatno ispod 2 °C, piše Jovana Stanković za portal Klima101.rs..\nKina je najveći nacionalni emiter ugljen-dioksida, sa skoro 28 % svetskih emisija ovog gasa na godišnjem nivou. Stručnjake za klimatske promene je tokom proleća zabrinula činjenica da je Kina kao odgovor na krizu izazvanu korona virusom iznela plan o izgradnji novih elektrana na ugalj.\nMeđutim, na Generalnoj skupštini Ujedinjenih nacija, predsednik Kine je, uz ciljeve za predstojeći period, pozvao države na „zeleni oporavak“ od korona virusa.\nIstakao je i da će Kina dati svoj nacionalni doprinos uspehu Pariskog sporazuma tako što će u narednom periodu usvojiti nove mere i politike po pitanju ublažavanja posledica klimatskih promena.\n„Pariski sporazum ucrtao je put sveta ka prelasku na zeleni i niskougljenični razvoj. U njemu su navedeni minimalni koraci koji treba da se preduzmu kako bi se zaštitila Zemlja, naša zajednička domovina, i sve države treba da preduzmu korake kako bi se ovaj sporazum poštovao. Kina će povećati svoj planirani nacionalni doprinos usvajanjem snažnijih politika i mera.\nCilj nam je da emisija ugljen-dioksida dostigne maksimum do 2030. i da postanemo ugljenično neutralni do 2060. godine”, naglasio je predsednik Kine Si Đinping.On je pozvao i sve ostale države da se posvete inovativnom, zelenom, koordinisanom i otvorenom razvoju za sve i da iskoriste istorijske mogućnosti koje su dostupne zahvaljujući razvoju nauke i tehnologije kako bi se postigao zeleni oporavak svetske ekonomije u postkovid eri.\nNeposredno pre govora kineskog predsednika, Generalnoj skupštini Ujedininjenih nacija obratio se i Donald Tramp, koji je ovu priliku iskoristio kako bi kritikovao Pariski sporazum, ali i Kinu kao najvećeg svetskog emitera gasova sa efektom staklene bašte. Plan SAD je da dan nakon predsedničkih izbora 4. novembra napuste Pariski sporazum, dok će ostale države nastaviti da poštuju planove sporazuma, iako će bez SAD biti teško da se postigne zacrtan cilj.\nOvakva odluka kineskih vlasti mogla bi da se odrazi i na Srbiju, pošto postoji mogućnost da će u sklopu ove inicijative Kina prestati da finansira izradnju termoelektrana u drugim državama, gde su trenutno najveći investitori i kreditori. U Srbiji se termoelektrana Kostolac B gradi uz podršku Kine i uz finansije kineske Eksim banke.\nTakođe, posle 30 godina, oživeo je projekat termoelektrane Kolubara B, koju treba da izgradi kineska kompanija PowerChina. Javna sednica na kojoj je trebalo da se raspravlja o proceni uticaja na životnu sredinu prekinuta je 14. septembra nakon prigovora građana da nisu poštovane sve procedure.\nKina, Klimatske promene, ugljen dioksid\nFon der Lajen: Nadam se da će se angažovanje SAD sa novim predsednikom promeniti\n28. septembra 2020. u 06.58\nJos deset godina… Veoma cinican nastup najveceg svetskog zagadjivaca jer ce do 2060. spaliti sav svoj ugalj.\nSi Mke kaže:\n28. septembra 2020. u 18.34\nDo tada ko živ ko mrtav. Beograd je zauzeo mesto Šangaja na čelu najzagađenijih gradova na svetu, nisu ni Kinezi ludi da truju svoje kad mogu da kupuju rudnike po banana državama. Pa još da dobiju zahvalnice od Vučića i Brnabić i braće i kumova. Bor, Kostolac, Obrenovac će nas sve pobiti, ali šta je to u odnosu na čast kad brat Si Điping potapše Vučića po ramenu.


Završen sastanak Dodika i Čovića: SNSD i HDZ ostaju partneri na nivou Federacije i RS-a – Kakanj-X\nZavršen sastanak Dodika i Čovića: SNSD i HDZ ostaju partneri na nivou Federacije i RS-a\nNa 2 dec, 2014 315\nU Palati Republike Srpske u Banjoj Luci završen je sastanak predsjednika SNSD-a Milorada Dodika i HDZ-a BiH Dragana Čovića.\nPredsjednik SNSD-a Milorad Dodik rekao je danas u Banjaluci da je ova partija legitimni predstavnik srpskog naroda i Republike Srpske na nivou BiH, ali da je bliže odluci da ne učestvuje u vlasti na tom nivou.\n– Ne interesuje nas zamjenik predsjednika SDA Bakir Izetbegović kao neko ko daje milostinju”, rekao je novinarima Dodik nakon sastanka sa predsjednikom HDZ-a BiH Draganom Čovićem.\nDodik je napomenuo da je SNSD bliže odluci da ne učestvuje u vlasti na nivou BiH.\n– U tom slučaju imaćemo manje odgovornosti, ali je sigurno da nećemo aplaudirati vlasti koju bi eventualno činili SDA, DF, SDS, PDP i NDP”, rekao je Dodik, napomenuvši da SNSD i HDZ BiH ostaju politički partneri u Republici Srpskoj i Federaciji BiH /FBiH/.\nDodik kaže da SNSD želi da što prije bude formirana vlast i da budu dati aktivni odgovori na evropske izazove.\n– Ukoliko SDA, DF, SDS, PDP i NDP na nivou BiH budu formirali vlast, što je matematički moguće, onda će da bude političke konfrontacije na mnogim pitanjima. Insistiranje na matematičkom zbiru može da izazove probleme”, dodao je Dodik, ocijenivši da su, zahvaljujući Izetbegoviću, partije okupljene u Savezu za promjene ostale “politički žive”.\nSastanku su prisustvovali i predsjednik Socijalističke partije Petar Đokić, DNS-a Marko Pavić, predsjednik Izvršnog odbora SNSD-a Nebojša Radmanović i član Predsjedništva HDZ-a BiH Davor Čordaš.\nNa press konferenciji nakon sastanka predstavnika SNSD-a i njihovih kolacionih partnera i HDZ-a predsjednik SNSD-a Milorad Dodik i Dragan Čović izašli su sa zaključom da suradnja njihove dvije stranke ostaje čvrsta. Dodik je rekao da SNSD i HDZ ostaju partneri na nivou Federacije i RS-a.\nČović je rekao da se s Dodikom informisao oko političkih činjenica te da je u Federaciji BiH potreebno ubrzati političke procese.\nPredsjednik Republike Srpske (RS) Milorad Dodik vjeruje da odustajanje Ruske Federacije od izgradnje „Južnog toka“ nije trajno donesena odluka, jer je u taj projekt uloženo već mnogo novca i ne bi trebao da bude izgubljen.\nNa najave iz Ruske Federacije da odustaje od projekta „Južni tok“, Dodik je u izjavi novinarima u Banjoj Luci rekao da to nije dobra vijest.\n-Mislim da nije fer od EU što ovo radi. Naravno da razumijem šta su strateški interesi… – naveo je Dodik i ustvrdio da je to dio političke borbe Evrope i Rusije, “odnosno zapada i Rusije oko Ukrajine”.\nUstvrdio je da je RS mislila da s „Južnim tokom“ završi dva važna pitanja, snabdijevanje gasom stanovništva i privrede i izgradnju dvije termoelektrane, a sada je ogroman problem jer se gube te investicije od dvije milijarde eura, a u RS-u nisu na to utjecali na bilo koji način.\n-I dalje ćemo nastaviti da se ponašamo i radimo poslove, pripremajući će se za izgradnju „Južnog toka“, jer vjerujemo da će do njega doći. Vjerujemo da je to privremena odluka i da će u narednim mjesecima, godinama, to ponovo doći na dnevni red i da će se izgraditi „Južni tok“- tvrdi entitetski predsjednik.\nČlan Predsjedništva BiH i predsjednik HDZ-a Dragan Čović izjavio je, komentirajući isto pitanje, da „smo presitni da bi utjecali na odnose na međunarodnoj sceni, ali se kolateralno postane žrtva nekih od tih projekata“.\n– Šteta je za BiH da bilo koji projekt, i energetski i prometni, ne ide kroz njen prostor, jer bi se time digla kvaliteta života u državi… – rekao je Čović.\nKada je u pitanju saradnja sa Međunarodnim monetarnim fondom (MMF), Dodik je rekao da je ta finansijska institucija otkazala tranšu za BiH i da je to nekorektno ponašanje MMF-a, s kojim bi volio da može da izbjegne saradnju, ali će to biti, kazao je, veoma teško.\nI ranije osporavanje dogovorenih tranši je, kaže, bilo upakovano riječima da BiH nije nešto ispoštovala.


Gimnazija “Stevan Sremac”: Slavimo slavu sa Sremacem i Kalčom\nPočetak/Društvo/Gimnazija “Stevan Sremac”: Slavimo slavu sa Sremacem i Kalčom\nPre 140 godina osnovana je Prva niška gimnazija „Stevan Sremac“, a učenici i nastavnici najstarije niške gimnazije jubilarnu 2018. obeležavaju nizom manifestacija do kraja kalendarske godine.\nPrva niška gimnazija „Stevan Sremac“ je najstarija gimnazija u Nišu, osnovana 27. septembra 1878. godine, ukazom kneza Milana Obrenovića. Od pre nekoliko godina Dan škole obeležava se 23. novembra i program proslave koji počinje 19.novembra traje čitavu nedelju. Sve aktivnosti, koje su počele marta, do kraja 2018. godine, koje škola realizuje, imaju prefiks „U godini jubileja“, sa ciljem promocije škole kao značajne ne samo obrazovne već i ustanove važne za kulturni život grada Niša. Obeležavanje 140 godina Prve niške gimnazije „Stevan Sremac“ biće i značajno podsećanje na veoma važne i uspešne ličnosti koje su kroz školu prošle kao profesori ili đaci.\nProslava godišnjice nastaviće se narednog dana, kada je planirano umetničko veče „Slam poetry“, tokom koje će učenici škole govoriti stihove i to na raznim jezicima. Te večeri nastupiće i jedan od najperspektivnijih niških muzičkih sastava „Bohemija“, a veče će upotpuniti i plesači.\n“Ove godine povodom jubileja izlazimo van školske zgrade i planiramo druženje sa građanima na platou kod Sremčevog spomenika u Obrenovićevoj, a taj događaj nosi naziv „Slavimo slavu sa Sremcem i Kalčom“. Nakog toga selimo se na Filozofski fakultet, jer su studenti i profesori fakulteta, sa kojima škola ima izuzetnu saradnju, organizovali Javni čas prevođenja u čast našeg jubileja”, kažu u Prvoj niškoj gimnaziji “Stevan Sremac”.\nVeć je postala tradicija da u školi gostuju poznati pisci, poput Marka Šelića Marčela, Branislava Jankovića, Vladana Matijevića, Dimitrija Milenkovića i drugih, te je tako i ove godine. U samoj nedelji jubileja predviđen Javni čas književnosti, a gost će biti književnik Miloš Petković, takođe bivši učenik gimnazije.\nCentralni događaj proslave biće Svečana akademija u petak, 23. novembra u Narodnom pozorištu.\n“Predstavom „Putujuće pozorište Šopalović“, koju sa velikom energijom, entuzijazmom i ljubavlju pripremaju članovi dramske sekcije, željom da što uspešnije prenesemo poruku da umetnost opstaje bez obzira na vreme i prostor”, kažu u školi.\nU pripremi je i velika sveobuhvatna izložba „140 godina škole“, koja će biti postavljena u holu Narodnog pozorišta u vreme svečane akademije, 23. novembra.\nPrvi događaj kojim je počelo obeležavanje jubilarne godišnjice je književno veče pisca Dimitrija Milenkovića, održano u martu ove godine. On je sa učenicima razgovarao o svojoj knjizi „Stevan Sremac i stari Niš“, koju je objavila Narodna biblioteka „Stevan Sremac“ u Nišu 2017. godine. Bilo je to prvo u nizu podsećanja na legendarnog književnika, jednog od prvih gimnazijskih profesora, ali i sećanje na osnivanje gimnazije, kao i na Niš iz tog doba.\n“Ideja je da se upravo ove godine obnovi književni klub „Njegoš“, čiji je član bio i veliki Branko Miljković, takođe nekadašnji đak najstarije niške gimnazije, a o čemu je upravo književnik Milenković i govorio”, dodaju organizatori ove manifestacije.\nNastavnici istorije sa učenicima uveliko u holovima škole postavljaju i interaktivnu izložbu posvećenu stogodišnjici završetka Prvog svetskog rata, koja će trajati do kraja kalendarske godine.\nTokom jubilarne nedelje predviđeni su i sportski događaji – takmičenja u odbojci i ubacivanju trojki.\nČlanovi Učeničkog parlamenta predložili su izradu vremenske kapsule sa podsticajnim porukama sadašnjih đaka budućim generacijama.\n“Kako su prvi gimnazijski profesori ubrzo po osnivanju gimnazije učestvovali u otvaranju Narodne biblioteke i Narodnog pozorišta, i ove godine se mnoge aktivnosti održavaju u saradnji sa ovim institucijama kulture, kao i sa Narodnim muzejom”, dodaju u Prvoj niškoj gimnaziji “Stevan Sremac”.\nU planu je razrada, a zatim i realizacija ideje o uređenju školskog dvorišta, obnavljanje zelenila, postavljanje sprava za sportske aktivnosti, kao i tribina, u saradnji sa Gradom i Opštinom Medijana, na čijoj se teritoriji nalazi škola.


Turistički Internet pool Srbije | Dragan Varagić Blog\nComments Off on Turistički Internet pool Srbije\nTuristički Internet pool Srbije\nPet značajnih turističkih sajtova na Internet prostoru Srbije – VisitSerbia.org, Serbiatouristguide.com, Selo.co.yu, Sportskepripreme.com i Kongresniturizam.com su dogovorila formiranje turističkog Internet pula Srbije u cilju intenziviranja saradnje u promociji Srbije na Internetu.\nUviđajuci sve veći značaj Interneta i efekte Internet promocije Srbije u svetu, ovi sajtovi već godinama rade na promociji različitih segmenata turističke ponude Srbije.\nVisitSerbia.org je prvi i jedini online rezervacioni sistem za smeštaj u Srbiji, ozbiljan turistički portal sa kalendarom dešavanja, ponudom izleta.\nSerbiatouristguide.com je turistički vodič kroz Srbiju, turistički portal o Srbiji, medijski partner i PR sajt turističke privrede Srbije kao i mesto odluke posetioca za putovanjem po Srbiji.\nSelo.co.yu je sajt posvećen seobuhvatnom predstavljanju seoskog turizma Srbije.\nSportskepripreme.com je sajt namenjen sportskim klubovima prilikom organizacije priprema i objedinjuje sve neophodne elemente: hotele, prevoznike, kampove i sportsku opremu.\nKongresniturizam.com je sajt posvecen segmentu poslovnog turizma i organizovanja kongresa, seminara i svih vrsta specijalnih događaja sa ponudom adekvatnih hotela, kongresnih centara, aviokompanija, agencija i restorana.\nPromocijom na internetu ovi sajtovi trude se da doprinesu poboljšanju imidža zemlje i sami utiču na povećanje broja turista, a samim tim i povećanje turistickih prihoda. Saradnja ovih sajtova trebalo bi da doprinese jedinstvenijoj ponudi ovdašnjih turističkih usluga, u segmentima ovog tržišta koje sajtovi iz turističkog Internet pula pokrivaju.\nTuristički Internet pool Srbije, 10.0 out of 10 based on 1 rating\nAutor teksta: Dragan Varagić, 27/08/2008, RSS


Skoro 40 odsto anketiranih očekuje nepromenjen promet, svega 12 procenata smanjenje, ali zabrinjava podatak da su troškovi inputa povećani kod 83 odsto ispitanika u odnosu na kraj 2021. godine. Oko 63 procenta anketiranih, povećalo je cene gotovih proizvoda ili usluga, dok 36 odsto ispitanika nije imalo promene u odnosu na poslednji kvartal prošle godine.\nPrivrednici pokazuju izraženi optimizam za drugi kvartal 2022. godine u pogledu kretanja izvoza – 43 odsto očekuje rast međukvartalnog izvoza i to u proseku za 23 odsto, a 44 procenta nepromenjen nivo. Najveći problem privreda ima sa nabavkom i cenom resursa.\nOd ukupnog broja anketiranih, 75 odsto raspolaže sa dovoljno sredstava za optimalno finansiranje poslovanja, a najviše problema sa likvidnošću ima sektor elektronskih komunikacija, jer, kako pokazuju rezultati Ankete, 38 odsto anketiranih iz ove branše ne raspolaže sa dovoljno sredstava za optimalno finansiranje poslovanja.\nRastući troškovi proizvodnje zbog visokih cena energenata na svetskom tržištu, ali i drugih sirovina i repromaterijala jesu najveći izazovi pred kojima se nalazi privreda Srbije u 2022, u vreme kada se Evropa i svet suočavaju sa globalnom krizom, čije posledice mogu biti najveće od Drugog svetskog rata.\nGotovo 1.600 anketiranih firmi zapošljava više od 244.000 radnika. Prema podacima Republičkog zavoda za statistiku, u prvom kvartalu 2022. godine firme su realizovale robni izvoz u vrednosti od 2,4 milijarde evra, što je za 46 odsto više u odnosu na isti period 2021. godine. Strani osnivački kapital ima oko 18 odsto ispitanih kompanija.\nPKS privrednici anketa


Najviše novca iz EU fondova od svih zemalja Zapadnog Balkana dobiće Srbija - Finansiranje | Agroklub.rs\nMinistarka za evropske integracije Jadranka Joksimović je istakla da je Srbija kroz IPARD od 2015. godine iskoristila 175 miliona evra.\nPotpredsednik Vlade Republike Srbije i ministar poljoprivrede Branislav Nedimović i ministarka za evropske integracije Jadranka Joksimović razgovarali su sa šefom Delegacije EU u Srbiji ambasadorom Emanueleom Žiofreom o projektu IPARD 2 i planovima za IPARD 3, preneto je na sajtu Vlade Srbije.\nJoksimovićeva je istakla da je Srbija kroz IPARD od 2015. godine iskoristila 175 miliona evra.\n"Potrebno je obučiti poljoprivrednike i vlasnike poljoprivrednih gazdinstava da koriste grantove. Procedure su komplikovane, pa nekada poljoprivredni proizvođači lakše apliciraju za domaće subvencije i onda se pravi jedan disbalans koji ćemo morati da popravimo. Dogovorili smo konkretne aktivnosti kako bi se ovo popravilo", prenela je Joksimović.\nMinistarka je naglasila da je glavna tema trenutno u svetu poljoprivredna proizvodnja i snabdevanje hranom u narednim mesecima i godinama.\nPoljoprivredna razmena 2,3 milijarde evra\nNajviše sredstava iz fondova Evropske unije od svih zemalja Zapadnog Balkana za poljoprivredu dobiće Srbija. Za IPARD 3 to je direktnih 288 miliona evra iz Evropske unije, uz učešće srpskih proizvođača u vrednosti od 600 miliona evra do 2027. godine.\nAmbasador Žiofre je ukazao na to da 55 odsto izvoza srpske poljoprivrede ide na tržište Evropske unije dok je ukupna poljoprivredna razmena 2,3 milijarde evra, gde Srbija ostvaruje suficit od 700 miliona evra.\nOn je podsetio na to da je prošlogodišnji suficit Srbije rekordan, uz napomenu da su zemlje Evropske unije najveće i najvažnije tržište za Srbiju, a na drugom mestu su zemlje CEFTA regiona.\nIPARD Branislav Nedimović Jadranka Joksimović Emanuel Žiofreom


Danas i sutra na Prvoj hirurškoj Radionica - Laparoskopska hirurgija pankreasa\nObjavljeno petak, 16 novembar 2018 13:21 |\nKlinika za digestivnu hirurgiju - I hirurška KCS i Medicinski fakultet Univerziteta u Beogradu u saradnji sa Srpskim pankreasnim klubom i Zapadno-istočnim balkanskim ogrankom E-AHPBA organizuju 16 i 17. novembra 2018. godine Radionicu - Laparoskopska hirurgija pankreasa. U okviru Radionice, gost naše ustanove je profesor Igor E. Khatkov, član Ruske akademije nauka, i jedan od vodećih hirurga za laporoskopsku hirurgiju pankerasa u Evropi.\nZajedno sa našim lekarima, prof Khatkov će na Prvoj hirurškoj klinici raditi laporoskopske operacije, koje se direktno prenose u biblioteci Klinike za digestivnu hirurgiju. Stoga je dolazak svetski priznatog stručnjaka i učešće u Radionici izuzetna prilika za naše mlade lekare da usavrše i steknu nova znanja iz ove oblasti, ali stovremeno i svojevrsna potvrda visokih standarda u pružanju zdravstvenih usluga naše zdravstvene ustanove.\nProfesor Khatkov je do sada izveo preko 250 laporoskopskih cefaličnih duodenopankreatektomija, od kojih je 12 bilo udruženo sa resekcijom portne ili gornje mezenterične vene. U dosadašnjoj karijeri publikovao je preko 100 stručnih i naučnih radova, a učestvovao je i u izradi dva evropska vodiča za minimalno invazivnu hirurgiju.


SEEbiz.eu / RS / Američki fond hoće da kupi po 20% Telekoma i Komercijalne banke\nRipplewood Advisors Ripplewood Holdings Tim Collins John Kerry Aleksandar Vučić Komercijalna banka Telekom Srbija\nDatum objave: 08.12.2018. - 16:08:00\nBEOGRAD - U maju ove godine skoro neprimećeno je prošla poseta bivšeg državnog sekretara SAD Johna Kerryja i američkog investitora Tima Collinsa Srbiji kada su razgovarali i sa predsednikom Republike Aleksandrom Vučićem i sa predsednicom Vlade Anom Brnabić.\nMeđutim, ova poseta mogla bi imati značajne dugoročne posledice za srpsku ekonomiju s obzirom da je prema nezvaničnim informacijama do kojih je Danas došao, investicioni fond Tima Collinsa, Ripplewood Advisors, ranije Ripplewood Holdings, preko Ministarstva trgovine, turizma i telekomunikacija dao ponude za državne udele od po 20 odsto u Telekomu Srbije i Komercijalnoj banci.\nKako saznajemo, rok važenja ponude je 120 dana i po svemu sudeći vlasti su skloni da je prihvate. Na ovaj način bi mogla biti započeta privatizacija dve možda najvrednije državne kompanije za koje se već godinama planira prodaja državnih udela.\nDruga „zlatna koka“ među državnim preduzećima je Komercijalna banka u kojoj država ima 41,75 odsto akcija, a među značajnijim akcionarima su i EBRD sa 24,4 odsto, Međunarodna finansijska korporacija (IFC – deo Svetske banke) sa 10,15 odsto, nemački investicioni fond Deg sa 4,6 odsto i švedski fond Svedfund sa 2,3 odsto.\nBerzanska cena jedne akcije Komercijalne banke je juče bila 2.100 dinara, čime se cela banka vrednuje na oko 300 miliona evra, te 20 odsto na 60 miliona evra. Upućeni kažu da cena akcije na berzi ozbiljno potcenjuje vrednost banke. S druge strane, jedan od parametara bi mogla biti i put opcija koju imaju EBRD i IFC. Naime u ugovoru o partnerstvu iz 2006. godine sa državom, ovi fondovi su „izboksovali“ klauzulu po kojoj imaju pravo da, ukoliko banka ne bude privatizovana, prodaju državi svoj udeo i to za oko 252 miliona evra, kako je pre dve godine izjavila premijerka Ana Brnabić.\nAko bi ova vrednost bila neki parametar, 20 odsto akcija banke bi vredelo blizu 150 miliona evra, dva i po puta više od berzanske vrednosti. Osim ugovora sa EBRD, država je i u prošlom stendbaj, ali i sadašnjem IPC aranžmanu sa MMF-om izrazila nameru da proda Komercijalnu banku i to do kraja naredne godine. Inače, Ripplewood Holdings je obavio sličnu transakciju 2014. u Litvaniji gde je od države zajedno sa drugim investitorima kupio većinski udeo u Citadel banci (75 odsto za 74 miliona evra), dok je manjinski partner u banci sa 25 odsto ostao EBRD.


Elektrostatično pražnjenje je najveći problem prilikom rukovanja elektronskim komponentama, naročito osetljivih komponenti, kao što su kartice za proširenje, DIMM memorije i sistemske ploče. Već i neznatna pražnjenja mogu da oštete električna kola tako da to možda i ne bude očigledno, kao što su povremeni problemi ili skraćeni životni vek. Pošto industrija insistira na smanjenju zahteva u vezi sa napajanjem i na povećanju gustine, zaštita od elektrostatičkog pražnjenja je sve veći problem.\nZbog povećane gustine poluprvodnika koji su korišćeni u novijim proizvodima Dell, osetljivost na statička oštećenja je sada veća nego kod prethodnih proizvoda Dell. Stoga neki prethodno odobreni metodi za rukovanje delovima više nisu primenljivi.\nDva prepoznata tipa oštećenja usled elektrostatičkog pražnjenja su katastrofalni i povremeni kvarovi.\nKatastrofalni kvarovi – Katastrofalni kvarovi obuhvataju otprilike 20% kvarova koji nastaju usled elektrostatičkog pražnjenja. Oštećenje je uzrok trenutnog i potpunog gubitka funkcionalnosti uređaja. Primer katastrofalnog kvara je DIMM memorije koji je pretrpeo statički udar i trenutno nastaje simptom „No POST/No Video“ uz prateći tonski kod koji se emituje za nedostajuću ili nefunkcionalnu memoriju.\nPovremeni kvarovi – Povremeni kvarovi obuhvataju otprilike 80% kvarova koji nastaju usled elektrostatičkog pražnjenja. Visoka stopa povremenih kvarova upućuje na to da oštećenje u većini slučajeva ne može da se odmah prepozna. DIMM pretrpi statički udar, ali traganje za greškama je jednostavno oslabljeno i primetni simptomi u vezi sa oštećenjem ne ispoljavaju se odmah. Oslabljeno traganje za greškama može da potraje sedmicama ili mesecima dok u potpunosti ne iščezne, a u međuvremenu može da dođe do degradacije celovitosti memorije, povremenih grešaka memorije itd.\nTeži tip oštećenja za prepoznavanje i rešavanje je povremeni kvar (takođe poznat i kao latentni kvar ili „hodajući ranjenik“).\nIzvršite sledeće korake da sprečite oštećenje usled elektrostatičkog pražnjenja:\nKoristite ožičenu narukvicu za zaštitu od elektrostatičkog pražnjenja koja je valjano uzemljena. Upotreba bežičnih antistatičkih traka više nije dozvoljena, pošto ne obezbeđuju odgovarajuću zaštitu. Dodirivanje kućišta pre delova kojim se rukuje ne obezbeđuje odgovaraćuju zaštitu od elektrostatičkog pražnjenja na delovima kod kojih postoji povećan rizik od oštećenja uzrokovanih elektrostatičkim pražnjenjem.\nSvim komponentama koje su osetljive na elektrostatičko pražnjenje rukujte na površini koja je zaštićena od statičkog pražnjenja. Ako je moguće, koristite antistatičke podne podloge i podloge za radni sto.\nKada iz kartonske ambalaže u kojoj je dostavljena raspakujete komponentu koja je osetljiva na elektrostatičko pražnjenje, nemojte da je raspakujete iz antistatičke ambalaže pre nego što budete spremni da instalirate komponentu. Pre otvaranja antistatičke ambalaže, postarajte se da na vašem telu ne bude statičkog elektriciteta.\nPre transportovanja komponente koja je osetljiva na elektrostatičko pražnjenje, smestite je u antistatičku posudu ili ambalažu.


Nakon što su Novak i Jelena Đoković u Bosni i Hercegovini posetili piramide, došli su u Beograd kako bi proslavili šesti rođendan sinu Stefanu, saznaje “Super TV”. U srpskoj prestonici trebalo bi da provedu dve nedelje, nakon čega se vraćaju u Španiju, gde inače žive u poslednje vreme.\n- Novaku i Jeleni je bila velika želja da posle brojnih obaveza, preležanog virusa i putovanja iskoriste slobodno vreme i posete Beograd, gde inače žive članovi njihovih porodica. Kako zbog pandemije, roditelji Jelene i Novaka nisu mogli toliko često da ih posećuju, te im je želja bila da prvi slobodan trenutak koji teniser bude imao zbog turnira, iskoriste kako bi posetili najbliže - kaže naš izvor i dodaje:\n- Došli su bukvalno da se odmore i Jelena da završi poslovne obaveze, tako da nemaju striktan plan. Jedino što su odlučili jeste da Taru i Stefana odvedu u neke od muzeja i posete spomenike kako bi ih upoznali sa istorijom Srba. Novaku dan započinje tako što iz svog velelepnog penthausa kreće na teniske terene, gde trenira oko tri sata. Tamo provodi vreme sa trenerom, kako na terenu tako i u teretani, a onda je slobodan da bude sa porodicom. On se trudi da se vidi sa svim prijateljima do polaska u Beč.\nS druge strane, Jelena je, pored poslovnih obaveza, zadužena za mališane i odabir mesta koja će posetiti zajedno sa Noletom.\n- Jelena se trudi da se mališani druže sa članovima porodice koji su ih se uželeli, ali i da radi na njihovoj edukaciji. Zajedno idu u igraonicu i restoran koji poseduju Novakovi roditelji. Uz sve to, ponosni su što u Beogradu imaju veliki broj kulturnih sadržaja koje mogu da predstave njihovoj deci. Zato su Stefan i Tara posetili Muzej Nikole Tesle, muzej nauke i tehnike, potom Muzej iluzije i neke od spomenika. Tokom obilaska Jelena im zajedno sa vodičima objašnjava šta sve poseduje zemlja u kojoj su odrasli njihovo roditelji. Vodili su decu i na Kalemegdan. Nole i Jelena smatraju da su njihovi mališani sada već dovoljno veliki da mogu da nauče neke delove srpske istorije, kao što ih odmalena uče tradiciji.\nPrema rečima našeg izvora bliskog Đokovićima, ovakvi trenuci koje može da provede uz porodicu Novaku puno znače da se opusti i napuni baterije pred sledeći turnir.\n- Noleta komšije mogu videti kao se igra sa mališanima ispred zgrade, kako šeta Stefana i Taru, ali i kako se igra sa kućnim ljubimcima koje imaju. Opušteno razgovara sa komšijama i uvek je nasmejan. Često im pokaže kako se igra tenis ili prosto sa njima zaigra fudbal - kaže naš izvor.\nStefanov rođendan uz najbliže\nNovak i Jelena su želeli da Stefan ove godine rođendan proslavi u Srbiji.\n- Porodična atmosfera i odrastanje uz najbliže su za Đokoviće jako važni kao deo srećnog detinjstva njihovih mališana. Oni se zato i trude da ne prođe mnogo vremena između druženja Stefana i Tare sa članovima familije. Klinci vole da dođu u Srbiju i budu uz sve njih, zato je ove godine i Stefanov rođendan planiran za najuži krug porodice uz tortu i poklone - otkriva naš izvor.


Sokolac: Hotel "Zlatni bor" uz turističke vaučere nudi popust od 10 odsto | Katera\nSokolac: Hotel "Zlatni bor" uz turističke vaučere nudi popust od 10 odsto\nSokolački hotel "Zlatni bor" kreirao je ponudu, prijavio se na javni poziv Ministarstva trgovine i turizma Srpske za korištenje turističkih vaučera i ponudio popust od 10 odsto na sadašnje cijene svojih usluga.\nDirektor ovog hotela Siniša Bulajić u razgovoru za Srnu istakao je da ovaj novootvoreni hotel sa četiri zvjezdice nudi i niz zanimljivih sadržaja za goste koji se opredijele da tu potroše svoje turističke vaučere.\nOn dodaje da, osim osnovnih sadržaja, "Zlatni bor" raspolaže Spa-centrom sa bazenom, saunom i teretanom, uz bogatu ponudu domaće i internacionalne kuhinje.\n-Spremni smo da za sve goste koji dođu kod nas uz turističke vaučere damo 10 odsto popusta, što znači da bi naš gost sa vaučerom, za tri prenoćišta sa doručkom platio 165 KM, uz mogućnost korištenja spa-centra- navodi direktor dodajući da je cijena jednokrevetne sobe sa doručkom 62 KM, a uz popust od 10 odsto je oko 55 KM.\nOn kaže da u troškove hotela spada i obilazak kulturno istorijskih i nacionalnih spomenika, prirodnih dobara, tri manastira na području Sokoca, te organizovani odlazak na Jahorinu ili u Sarajevo, što će biti omogućeno u dogovoru sa gostim.\nPrema njegovim riječima, ovo područje je posebno zanimljivo za sportski turizam i goste-rekreativce koji uživaju u savremenom turizmu, u čistoj planinskoj sredini, zdravom načinu života i organskoj hrani.\n-Nedaleko od hotela je stadion `Bara` sa obnovljenom tartan stazom i novim pratećim sadržajima, tri novoizgrađena teniska igrališta, Sportska dvorana sa pet terena na otvorenom, te trim staza kroz crnogoričnu šumu u blizini gradskog naselja- navodi direktor hotela.\nOn ističe da će gosti "Zlatnog bora" u okviru ovog projekta imati i pogodnost da obiđu Romanijski plato vožnjom kvadovima.\nBulajić vjeruje da će ovu priliku posebno iskoristiti gosti lovci, s obzirom na to da je nedavno otvorena sezona lova i da je na području Romanije komercijalni lov u razvoju, te ih poziva da iskoriste ovu priliku.\n-Hotelijeri su najviše pogođeni pandemijom i cilj nam je da nadoknadimo izgubljeno u vrijeme zabrane rada, okupljanja i ograničenog kretanja, te vjerujemo da će na ovaj način biti ublažene posljedice nastale u prvoj fazi virusa- istakao je Bulajić.\nU prilog tome navodi podatak da je prije pandemije boravak u ovam hotelu za april bila najavila atletska reprezentacija Srbije, te vikend boravak 20 gospođa iz Užica, ranijih gostiju ovog hotela.\nHotel "Zlatni bor" na Sokocu, otvoren početkom jula prošle godine, ispunjava sve uslove konkursa za projekat turističkih vaučera Ministarstva trgovine i turizma Srpske, tvrdi direktor.\nPrema njegovim riječima, "Zlatni bor" zapošljava 12 radnika, kapacitet hotela je 28 ležajeva, raspolaže Spa-centrom, saunom i savremeno opremljenom teretanom, velikom baštom, kafićem, kongresnom salom za seminare kapaciteta do 90 mjesta i hotelskom bibliotekom.\nBulajić podsjeća da se Sokolac nalazi na 870 metara nadmorske visine, da je zahvaljujući raskoši visoke crnogorične šume i raznolikosti biljnih vrsta prisutna velika koncentracija ozona u vazduhu, te su turisti-rekreativci u ovom gradiću već prepoznali svoje mjesto za odmor i uživanje u blagodetima ovog kraja.\nKLjUČNE RIJEČI sokolac zlatni bor vaučeri popust\nRomanijsko kozarstvo Marka Nikolića Romanijsko kozarstvo Marka Nikolića\nKrađa u vikendici na Sokocu Krađa u vikendici na Sokocu


Albanci s juga Srbije traže reciprocitet sa severom Kosova | VRANJENEWS\n10.07.2018 02:13 » 08:21\nIdeja je da se dobije sve ono što dobiju i Srbi sa severa Kosova: Ragmi Mustafa. Foto Vranje News\nPredstavnici svih stranaka koje deluju među Albancima u Bujanovcu, Preševu i Medeveđi, te predstavnici nevladinog sektora, dogovorili su da Skupština svih albanskih odbornika iz ove tri opštine zaseda 14. jula, i da usvoji izjavu, koja se odnosi na političke događaje u regionu, rekao je FoNetu predsednik Demokratske partije Albanaca (DPA) Ragmi Mustafa.\nU ponedeljak je formirana komisija od predstavnika svih političkih stranaka, koja će pripremiti tu izjavu.\n- Zahtevaće se poštovanje reciprociteta sa severom Kosova i onim što Srbi koji žive tamo dobiju na predstojećem dijalogu u Briselu - rekao je Mustafa.\nMustafa je dodao da Albanci sa juga Srbije ne očekuju da budu u pregovračkom timu iz Prištine u Briselu.\n- Mi ćemo dati potpuni mandat institucijama Republike Kosovo da umesto nas pregovaraju, i da, na recipročan način, sve što će dobiti Srbi sa severa Kosova dobiju i Albanci u Preševskoj dolini - objasnio je on.\nPrvi je održan na inicijativu Mustafe 5. jula u Preševu, kada nisu prisustvovali predstavnici dve vladajuće stranke u toj opštini, Alternativa za promene i Pokret za reforme Demokratske partije Albanaca.


- Ali, kao što znamo, virusi ne poznaju granice, tako da očekujemo i izvesno je ukoliko se virus bude brzo širio i dolazio do okolnih zemalja, da će doći i u našu zemlju - rekla je profesorka Jovanović tokom gostovanja u Jutarnjem dnevniku.\nDodala je da nije sigurna da je virus u cirkulaciji i da je u pitanju druga preteća varijanta virusa koja stiže iz Južne Afrike.\n- Prva je bila krajem decembra i početkom januara, takozvana beta varijanta virusa, koja je uplašila veliki broj naučnika i istraživača upravo zbog toga što je imala mutaciju koja izbegava imunski odgovor. Beta varijanta virusa se proširila u nekih 20 zemalja sveta, ali ni u jednoj zemlji nije postala dominantna varijanta. Nadajmo se da će tako biti i sa ovom novom varijantom koja ima mnogo veći broj mutacija - kazala je Jovanovićeva.\nDodala je da u vezi sa novom varijantom brinu posledice mutacija, kao i to da li će nova varijanta virusa brže da se širi i da li će izazvati težu ili blažu kliničku sliku.\n"Ono što je posebno važno odnosi se na to da li su nam dovoljno pouzdani dijagnostički testovi, da li moramo da menjamo terapijske protokole i da li će nova varijanta virusa izbegavati imunski odgovor stečen ili prirodnom ili vakcinalnom infekcijom", navela je Tanja Jovanović.\nNaglasila je da je specifičnost nove varijante to što veliki broj mutacija - oko 50, a najveći broj njih nalazi se u proteinu koji odgovoran za vezivanje virusa za ćeliju, odnosno za uspostavljanje infekcije.\n- Kod delta varijante virusa došlo je do samo dve promene, a u omikronu se nalazi deset promena aminokiselina. Proteini se sastoje iz aminokiselina, S-protein ima nekih 1.250 aminokiselina. Došlo je do promene deset aminokiselina u onom regionu koji omogućava virusu da se uspešno veže za ćeliju i da uspešno uđe u ćeliju - rekla je profesorka.\n- Videćemo da li su ove mutacije dovoljno efikasne i da li će ovaj virus brže da se širi, da li će imati bolji fitnes, odnosno da li će imati veću stopu replikacije nego ova prethodna delta varijanta virusa - istakla je Jovanovićeva.\nDodala je da treba biti obazriv i da treba sačekati prve rezultate za koje se očekuje da potvrde informacije Svetske zdravstvene organizacije koja je navela da ne bude problema sa vakcinalnim i prirodno stečenim imunitetom.\nIstakla je da je varijanta došla iz Južne Afrike gde je niska stopa vakcinacije - oko 20 odsto stanovništva, što, kako je navela, znači da ima dovoljno osetljivih ljudi gde će virus dalje uspešno da se razmnožava i da mutira i podsetila da su u Japanu naučnici utvrdili postojanje mutacije koja je dovela do nemogućnosti replikacije virusa.\n- Mutacija je dovela do promene jednog enzima koji je odgovoran za razmnožavanje virusa. Svi su očekivali da će virus da nastavi da se u tom pravcu razvija i da pravi neke letalne mutacije i da vidimo do kraj pandemije. Međutim, u istoj nedelji nam je došla i ova vest o velikom broju mutacija kod nove varijante virusa, tako da treba biti obazriv, posebno što je očigledno došlo do velikog broja mutacija kod osoba koje su imunokompromitovane - kazala je Jovanovićeva.\n"Medicinski deo štaba pripremio mere"\nPojedine zemlje su zbog omikron soja uvele strože mere. Govoreći o sednici Kriznog štaba, profesorka Jovanović je rekla da ne voli unapred da prognozira i da je medicinski deo štaba pripremio mere i da će se videti koji će od tih predloga biti razmatrano i usvojeni.\nDodala je da je potpuno sigurno da će postojati bolji nadzor nad putnicima koji dolaze iz rizičnih područja i zemalja u kojima je registrovana nova varijanta virusa i da očekuje da će biti donete pooštrene i rigoroznije mere vezane za kontrolu putnika.\nGovoreći o vakcinaciji, profesorka Tanja Jovanović je rekla da je uključena u studiju koja se bavi efikasnošću "Sinofarm" vakcine kojom je obuhvaćeno oko 10.000 ispitanika.\n- Moram da kažem da ispitivanja pokazuju značajnu efikasnost 'Sinofarm' vakcine i kod starijih i kod mlađih osoba. Ono što je interesantno da posle šest meseci od aplikacije kompletne vakcine relativno je manja količina antitela prisutna u krvi imunizovanih osoba, međutim, posle buster doze dolazi do značajnog porasta količine antitela, tako da ja očekujem da, iako nam dođe ova nova varijanta virusa, osobe koje su primile "Sinofarm" vakcinu biće zaštićene tom ogromnom količinom antitela od novog soja - naglasila je profesorka.\nDodala je da ne zna šta još treba uraditi kako bi se povećala vakcinacija i pozvala je medije da se uključe, kao što su se i dosad uključivali, ali i da ne zna kako da se utiče na medije koji šire dezinformacije o vakcinaciji, vakcinalni imunitet i infekciju koronavirusom.\nŠAPIĆ POTVRDIO "Kandidat sam SNS za gradonačelnika Beograda"


Američka država Vašington legalizovala ljudsko đubrivo - Svet - Dnevni list Danas\nPočetna » Svet » Američka država Vašington legalizovala ljudsko đubrivo\nPrihvaćen zakon o alternativi za sahrane i kremaciju\nVašington je prva država u SAD koja je legalizovala ljudski kompost. Prema novom zakonu, građani sada mogu da izaberu da se njihovo telo posle smrti pretvori u đubrivo.\n0Piše: M. K. 22. maja 2019. 22.30 Izmenjeno: 24. maja 2019. 04.02\nTaj proces se smatra alternativom za kremaciju i sahrane i praktičnom varijantom u gradovima u kojima nema dovoljno prostora za groblja. Na kraju procesa stvaranja komposta, porodica pokojnika dodaje zemlju u kojoj onda može da gaji cveće, povrće ili drveće.\nZakon je u utorak potpisao guverner DŽej Insli.\nKatrina Spejd, koja je lobirala za usvajanje zakona, osnovala je kompaniju koja bi mogla da bude prva koja će praviti ljudski kompost. „Rekompozicija nudi alternativu balsamiranju, pokopu i kremaciji, koja je prirodna, bezbedna, održiva i rezultiraće značajnom uštedom emisija štetnih gasova i površine zemljišta“, rekla je Spejd.\nAlternative sahrana kojima se ne zagađuje životna sredina su sve popularnije. Ranije ovog meseca su mediji preneli da je pokojni glumac Luk Peri sahranjen u „odelu od pečuraka“ u Kaliforniji. Kreator tog odela DŽe Rim Li je rekao da ono smanjuje količinu toksičnih materija koje se oslobađaju u sredinu tokom raspadanja tela i kremacije.\ndjubrivo, sad, zakonVašington\nVašington uveo sankcije preduzećima Venecuele koje posluju na Kubi


Vodič Archives : Stranica 9 od 148 : Nadlanu.com\nNa platou ispred Hrama Svetog Save danas počinje festival „Božićno seoce kod Hrama“, koji se održava po treći put, a koji će trajati sve do 28. januara 2020. godine. Očekuje se da manifestaciju tokom januara poseti preko 500.000…\nDeda Mraz, Novosadski damski hor, "Muzika srca" i bend "Fredi Kruger" zatvaraju Novosadski Winter…\nNa Trgu slobode u Novom Sadu danas se završava praznična čarolija - četvrti festival "Novosadski Winter Fest". I ove subote, od 17 do 18 časova, festival če posetiti Deda Mraz koji će ovog puta izvući čak 0 dobitnih pisama iz BIG…\nHor "Irida", humanitarna dodela paketića, "Egg and Spoon Race" i bend "Mambulica" danas na…\nNa Trgu slobode u Novom Sadu u toku je praznična čarolija - četvrti festival "Novosadski Winter Fest" koji će trajati sve do 28. decembra 2019. godine. Danas će na Trgu slobode biti organizovana humanitarna dodela paketića, u okviru…\nHor Hašira i bend "Odliv Mozgova" danas na Novosadskom Winter Festu\nNa Trgu slobode u Novom Sadu u toku je praznična čarolija - četvrti festival "Novosadski Winter Fest" koji će trajati sve do 28. decembra 2019. godine. Od prošle godine u sklopu festivala "Novosadski Winter Fest" na novosadskom Trgu…\nHerceg Novi priprema zabavan i zanimljiv višednevni muzički program sa bogatim pratećim sadržajem povodom dočeka 2020. godine. Poznata pevačica Aleksandra Prijović kao zagrevanje za „ najluđu“ noć će pevati 30. decembra, a dobar provod u…\nNa Trgu slobode u Novom Sadu u toku je praznična čarolija - četvrti festival "Novosadski Winter Fest" koji će trajati sve do 30. decembra 2019. godine. Danas će na Singing Christmas Tree by Vojvođanska banka nastupiti hor škole glume…\nNa Trgu slobode u Novom Sadu u toku je praznična čarolija - četvrti festival "Novosadski Winter Fest" koji će trajati sve do 30. decembra 2019. godine. Današnji program počinje u 15 časova i to takmičenjem kućnih ljubimaca – Dog show,…\nNa Trgu slobode u Novom Sadu u toku je praznična čarolija - četvrti festival "Novosadski Winter Fest" koji će trajati sve do 30. decembra 2019. godine. Kao i svake subote, danas će od 17 do 18 časova naš festival posetiti i Deda Mraz…\nNa Trgu slobode u Novom Sadu u toku je praznična čarolija - četvrti festival "Novosadski Winter Fest" koji će trajati sve do 30. decembra 2019. godine. Danas će na Singing Christmas Tree by Vojvođanska banka nastupiti mešoviti hor…\nBend Ispitni Rock danas na Novosadskom Winter Festu\nNa Trgu slobode u Novom Sadu u toku je praznična čarolija - četvrti festival "Novosadski Winter Fest" koji će trajati sve do 30. decembra 2019. godine. Danas nas očekuje nastup benda "Ispitni Rock", s početkom u 19 časova. Dečiji hor…\nNa Trgu slobode u Novom Sadu u toku je praznična čarolija - četvrti festival "Novosadski Winter Fest" koji će trajati sve do 30. decembra 2019. godine. Danas će na Singing Christmas Tree by Vojvođanska banka nastupiti dečiji hor "Vivak"…\nNa Trgu slobode u Novom Sadu u toku je praznična čarolija - četvrti festival "Novosadski Winter Fest" koji će trajati sve do 30. decembra 2019. godine. Danas će na Singing Christmas Tree by Vojvođanska banka nastupiti Hor Dečijeg…\nNa Trgu slobode u Novom Sadu u toku je praznična čarolija - četvrti festival "Novosadski Winter Fest" koji će trajati sve do 30. decembra 2019. godine. Juče nam je u goste stigao NS PARTY TEAM, organizacija najboljih novosadskih DJ-eva.…\nNa Trgu slobode u Novom Sadu u toku je praznična čarolija - četvrti festival "Novosadski Winter Fest" koji će trajati sve do 30. decembra 2019. godine. Danas nas na Singing Christmas Tree by Vojvođanska banka očekuje nastup etno grupe…\nKUD "Petefi Šandor", Filip Acoustic, Muzička škola "Melodies" i Deda Mraz danas na Novosadskom…\nNa Trgu slobode u Novom Sadu počela je praznična čarolija, jer je u toku četvrti festival "Novosadski Winter Fest" koji će trajati sve do 30. decembra 2019. godine. Vikend je rezervisan za naše najmlađe posetioce, pa će tako danas naš…\nDanašnji program otkazan: Hor KC "Rumenka" i bend "Akustična distanca" sutra na Novosadskom Winter…\nNa Trgu slobode u Novom Sadu počela je praznična čarolija, jer je u toku četvrti festival "Novosadski Winter Fest" koji će trajati sve do 30. decembra 2019. godine. Juče su na Singing Christmas Tree by Vojvođanska banka nastupili…\nDanašnji program otkazan zbog lošeg vremena: "Music Star" i hor "Bravisimo" sutra na Novosadskom…\nNa Trgu slobode u Novom Sadu počela je praznična čarolija, jer je u toku četvrti festival "Novosadski Winter Fest" koji će trajati sve do 30. decembra 2019. godine. Juče je na Trgu slobode obeležen Međunarodni dan ljudskih prava uz…\nOBELEŽAVANJE MEĐUNARODNOG DANA LJUDSKIH PRAVA: Otvaranje izložbe "Tolerancija 2", revija narodnih…\nNa Trgu slobode u Novom Sadu počela je praznična čarolija, jer je u toku četvrti festival "Novosadski Winter Fest" koji će trajati sve do 30. decembra 2019. godine. Juče je na Singing Christmas Tree by Vojvođanska banka nastupio ženski…\nNa Trgu slobode u Novom Sadu počela je praznična čarolija, jer je u toku četvrti festival "Novosadski Winter Fest" koji će trajati sve do 30. decembra 2019. godine. Vikend je rezervisan za naše najmlađe posetioce, pa je tako juče naš…\nNa Trgu slobode u Novom Sadu počela je praznična čarolija, jer je u toku četvrti festival "Novosadski Winter Fest" koji će trajati sve do 30. decembra 2019. godine. Juče je na Singing Christmas Tree by Vojvođanska banka nastupio pop hor…\nIDJ TV PARTY U KLUBU FREESTYLER WINTER STAGE VEČERAS ĆE OTOPITI SNEG I LED! Samo nekoliko sati deli nas od najbolje IDJ TV žurke do sada! Brojna ekipa ubrzano radi kako bi sve bilo spremno za početak muzičkog spektakla tokom kojeg će…\nDa je kultura način života i da se bogatstvo različitosti oduvek negovalo u Novom Sadu, dokaz je tome da će posetioci Novog Sada i ovog 13. januara imati priliku da uživaju u raznovrsnom programu i koncertima, u sklopu Дočeka 7527. koji će…\nPredstavljajući dva računanja vremena, dva kalendara, dva programska koncepta, spajajući popularnu i elitnu kulturu, Novi Sad proslavlja bogatstvo različitosti kroz jedinstveni koncept „Дoček“. Dok će se proslava 31. decembra odvijati…\nZlatni košarkaš Dušan Majstorović dao je sebi oduška posle odbrane titule svetskog šampiona u basketu 3 na 3, i to treći put za redom.\nU petak 22. juna i subotu 23. juna 2018. godine, treći put zaredom, tradicionalnim koncertima na Makiškoj strani Ade Ciganlije, svečano će biti otvorena letnja kupališna sezona na Savskom jezeru.\nNAJBOLJI SA NAJBOLJIMA! Počela je NEPONOVLJIVA FINAL FOUR sezona na beogradskim splavovima\nFINAL FOUR sezona na splavovima počela je sinoć, i to ubedljivo najjačim žurkama u gradu! Atmosfera koja je noćas vladala u najlepšem beogradskom noćnom klubu na vodi ne može se opisati rečima, i teško je da će se vikend koji je pred nama…\nBeer and Dine - Kabinet Vs Enso: Potpuno dugačije iskustvo uparivanja hrane i pića\nU sredu 9. maja ne propustite da probate kako se uklapa spektakularna kuhinja Enso restorana sa najkvalitetnijim domaćim kraft pivima, Kabinet pivare.\nHEDONISTIČKO PUTOVANJE: Vinska večera - Chichateau vinarija & Enso restoran\nPozivamo vas na hedonističko putovanje uz najkvalitetnija vina i ukuse koji će upotpuniti užitak.


Trija kritikovao Di Maja i Salvinija zbog izjava o budžetu\nTanjug 30. avgusta 2018. 10:25\nMILANO – Italijanski ministar ekonomije Đovani Trija pozvao je dvojicu političkih lidera vladajuće koalicije da se obuzdaju s izjavama o predstojećem budžetu, usled straha od špekulativnog napada na domaće tržište obveznica, piše danas dnevni list Mesađero.\nTrija, koji je u poseti Kini, pozvao je u sredu telefonom zamenike premijera Luiđija Di Maja i Matea Salvinija da ih upozori da protivrečne poruke o ekonomskim temama nanose štetu državi, objavio je italijanski dnevnik, a prenosi Rojters.\nU poslednjih nekoliko nedelja, Trija nastoji da uveri tržišta da je nova vlada posvećena smanjenju tereta velikog duga, dok Di Majo i Salvini traže da Evropska unija odobri novoj vladi ekspanzivniji budžet.\nPrinosi na italijanske državne obveznice pali su u sredu zbog glasina na tržištu da će Italija možda pokušati obezbedi pomoć od Evropske centralne banke za slučaj špekulativnog napada.\nItalija ima najveći teret duga među velikim ekonomijama evrozone, od oko 130 odsto bruto domaćeg proizvoda. Budžet za 2019. godinu trebalo bi da bude predstavljen do kraja oktobra i mora da ga odobri Evropska komisija.\nUkazujući na nervozno raspoloženje, list Republika podseća na ključne primedbe bonitetne agencije Fič koja je krajem juna upozorila da glavni rizik za Italiju predstavlja to što ekspanzivne fiskalne mere mogu da oslabe dinamiku smanjenja duga.\nFič će u petak objaviti svoju ocenu o rejtingu italijanskog državnog duga.\nInvestitori su zabrinuti da bi smanjenje poreza i povećanje izdataka za socijalnu pomoć, koje je predložila vladajuća koalicija Di Majovog populističkog pokreta „5 zvezdica“ i Salvinijeve desničarske Lige, moglo da poveća „planinu“ italijanskog duga.\nZa danas je planirana prodaja srednjoročnih i dugoročnih italijanskih dužničkih hartija na aukciji, dodaje Rojters.


Obeležen Dan rečnih jedinica i Dan Rečne flotile VS - Info 24\nNa brodu „Kozara“ u luci Novi Sad svečano je obeležen Dan roda rečnih jedinica Vojske Srbije i Dan Rečne flotile Kopnene vojske, u prisustvu ministra odbrane Aleksandra Vulina.\nRečna flotila Vojske Srbije danas slavi 104. godine postojanja.\nVulin je rekao da su svi pripadnici Rečne flotile visoko obučeni i motivisani, spremni i sposobni da izvrše svaki zadatak.\nVulin je istakao da je tehnika kojom raspolažu i na kojoj rade gotovo stopostotno ispravna i da je, osim redovnog održavanja Rečne flotile, u toku modernizacija naoružanja.\n„Svaki deo Srbije, bez obzira da li je u pitanju vazduh, zemlja ili voda, mora, može i jeste apsolutno zaštićen. Vojska Srbije je u stanju da na čitavoj teritoriji garantuje mir i bezbednost za svakoga ko živi u Srbiji, a snažna vojska i snažna Srbija su garant mira na čitavom Balkanu“, poručio je Vulin, a navodi se u saopštenju Ministarstva odbrane.\nŠto Vojska Srbije bude bila jača, što Srbija bude bila jača i stabilnija, to će i Balkan biti mirniji i sigurniji, naglasio je Vulin.\n„Niko ne treba da se plaši naoružavanja Vojske Srbije, ali isto tako nikome nećemo dati razloga ni prava da odlučuje o tome kako ćemo se i gde naoružavati, čime ćemo se opremati, jer naše oružje i naoružanje nikada, ni po koju cenu neće biti zloupotrebljeno“, poručio je ministar odbrane.\nVulin je rekao da je Vojska Srbije garant mira i bezbednosti, a politika predsednika Aleksandra Vučića, politika mira i stabilnosti na Balkanu, uvek će biti podržana od svih pripadnika Vojske Srbije.\nPotpredsednik Pokrajinske vlade Ðorđe Milićević izjavio je da je Vojska Srbije glavni temelj sigurnosti građana ove zemlje.\nOn je dodao da se vojska u prethodnih nekoliko godina obnavlja, na inicijativu predsednika Srbije i uz podršku vlade, da se ubrzano modernizuje i da je respektabilan faktor očuvanja mira i stabilnosti na ovim prostorima.\n„Kompleksnost i specifičnost ambijenta u kojem živimo i radimo su motiv da razvijamo sposobnost brzog reagovanja na rizike i pretnje na i u zahvatu reka, kanala i jezera“, naveo je Andrić i dodao da je velika čast biti pripadnik Rečne flotile koja danas slavi 104 godine postojanja.\nSvečanost je obeležio i defile brodova i sredstava pontonirskih jedinica, a obeležavanju praznika prisustvovali su i komandant Kopnene vojske general-potpukovnik Milosav Simović, predstavnici Ministarstva odbrane i Vojske Srbije, lokalne samouprave, bivši komandanti i mnogobrojni gosti.\nDan rečnih jedinica i Rečne flotile obeležava se u znak sećanja na 6. avgust 1915. godine kada je sa navoza Čukarica porinut prvi srpski ratni brod, oklopni čamac „Jadar“, čime je otpočela istorija Rečne ratne flotile Vojske Kraljevine Srbije.